CIK sprema svoju verziju Izbornog zakona BiH | BL Portal\n9. Aprila 2021. 8:16\nPredstavnici parlamentarnih stranaka na nivou BiH još nisu postigli dogovor o sastavu interresorne radne grupe za izmjene izbornog zakonodavstva, a dok političari važu argumente za i protiv učešća opozicije i Centralne izborne komisije (CIK), objelodanjeno je da ta komisija priprema svoju verziju Izbornog zakona.\nPrvi prijedlog o formiranju nove radne grupe nije usvojen na posljednjoj sjednici Predstavničkog doma Parlamenta BiH. Nakon rasprave, vraćen je na usaglašavanje jer nema konsenzusa o tome da u radnoj grupi budu samo po tri poslanika i delegata iz SNSD-a, HDZ-a BiH i SDA, te tri predstavnika Savjeta ministara, bez članova CIK-a kao što je ranije bila praksa.\nSNSD i HDZ BiH se protive aktivnom učešću CIK-a u tom radnom tijelu jer ne prihvataju sadašnji sastav komisije zbog činjenice da je, kako tvrde, dio članova izabran na nelegalan način. Osnovni zadatak članova radne grupe je kreiranje izmjena i dopuna Izbornog zakona, u cilju poboljšanja stanja i transparentnosti procesa.\nNa tome, kako su obavijestili Delegaciju EU i druge strane predstavnike u BiH, već rade u CIK-u. Tokom razgovora sa ambasadorima u srijedu uveče su, kako je saopšteno, tema su bile reforma Izbornog zakona te formiranje Interresorne grupe, odnosno učešću predstavnika CIK-a. Razgovarano je i o konkretnim rješenjima, u smislu promjene sastava biračkih odbora, jačanju odredbi o finansiranju kampanje i izmjeni podzakonskih akata, poboljšanju tačnosti i brzine prebrojavanja glasačkih listića, povećanju tačnosti Centralnog biračkog spiska i dodavanje zakonskih odredbi za uključivanje tehnologija u izborni proces, koje mogu uveliko poboljšati transparentnost izbora 2022. godine.\n– Članovi CIK-a su upoznali ambasadore o aktivnom radu institucije na kreiranju prijedloga izmjena Izbornog zakona BiH, a koji će biti ponuđen u cilju sprovođenja reformi za poboljšanje sistema i približavanje EU standardima. Prijedlog će po njegovoj finalizaciji biti prezentovan – saopšteno je iz CIK-a.\nPrvi čovjek CIK-a Željko Bakalar istakao je za “Glas Srpske” da ih niko iz Parlamenta BiH nije kontaktirao za učešće u radu radne grupe.\n– I predstavnici međunarodne zajednice stoje iza potrebe da CIK BiH, kao tijelo koje organizuje i sprovodi izbore te zna probleme i manjkavosti, treba biti grupa. Postoji otpor našem učešću u tome, ovo je prvi put da se to postavlja kao problem, a znamo i od kada i zašto je problem – istakao je Bakalar i dodao da ne žele da se nameću, ali da se zna kako je ranije bilo.\nSa poslanicima SNSD-a, HDZ-a i SDA, koji su predloženi za članove nove radne grupe, juče nismo uspjeli da stupimo u kontakt.\nPredstavnik “Koalicije pod lupom” i bivši član CIK-a BiH Vehid Šehić za “Glas” kaže da je u BiH veoma nezahvalno predviđati bilo šta, pa tako i kuda bi moglo da odvede to što na svim stranama spremaju izmjene zakona.\n– Da imamo politički odgovorne ljude, poštivale bi se odluke i stranih i domaćih sudova te zakon, ali u ovoj državi nema vladavine prava. Za mene je neprihvatljivo da u interresornoj radnoj grupu učestvuju samo ljudi iz tri partije, bez učešća članova CIK-a. To je uvijek bila praksa, čak i kada je formirana prva radna grupa za izmjene Izbornog zakona, nekad krajem 2004. godine – rekao je Šehić, koji je i predsjednik Foruma građana Tuzla.\nSjednica Predstavničkog doma, na kojoj bi ponovo mogla da bude otvorena rasprava o sastavu interresorne grupe, očekuje se sredinom mjeseca.\nZa Vehida Šehića je neprihvatljivo da u radnoj grupi nema predstavnika iz opozicionih stranaka, jer se izborni zakon tiče svih građana. Naglasio je da se svi prijedlozi izmjena moraju uzeti u obzir te onda analizirati šta je najbolje od ponuđenog.\n– Moramo graditi kulturu političkog dijaloga – rekao je Šehić.\nTags: Centralna izborna komisija, CIK BiH, Izborni zakon


NATO otvoren za saradnju sa Srbijom čiju vojnu neutralnost poštuje\nNATO je otvoren za sve vidove saradnje sa Srbijom ali poštuje neutralnost Beograda i ne smatra je preprekom za tu saradnju, izjavio je danas šef NATO kancelarije za vezu u Srbiji general Ćezare Marineli. Na seminaru o medjunarodnoj vojnoj saradnji u Zrenjaninu, Marineli je ocenio da je postojeći nivo saradnje NATO i Vojske Srbije (VS) veoma dobar kao i da raste nivo složenosti obuke u okviru vežbi u kojima učestvuju pripadnici Alijanse i VS.\n„NATO je otvoren za sve vidove saradnje ali poštuje vojnu neutralnost Beograda i ona za nas ne predstavlja problem niti prepreku za saradnju“, rekao je Marineli dodavši da Alijansa poštuje i saradnju koju Srbija na vojnom planu ima sa Rusijom.\nVojni izaslanik Velike Britanije u Beogradu Sajmon Ficgibon ocenio je da ta zemlja prepoznaje Srbiju kao najbitnijeg partnera u regionu s obzirom na geografski položaj i regionalni uticaj.\nPrema njegovim recima, najznačajnije oblasti vojne saradnje Velike Britanije i Srbije tiču se profesionalnog vojnog obrazovanja srpskih oficira na bitanskim vojnim akademijama kao i razmene iskustava iz mirovnih misijama.\nOn je rekao da je sto se tiče tradicionalne vojne saradnje ona na prilično niskom nivou i to uglavnom iz političkih razloga ali se popravlja.\n„Želimo da Srbi i Britanci budu zajedno angažovani u nekim budućim mirovnim misijama ali to je prvensveno stvar političke volje“, rekao je Ficgibon.\nPrema rečima vojnog izaslanika SAD u Beogradu Tahta Blekberna, Srbija i SAD razvijaju prave partnerske odnose a saradnja dve zemlje u sferi odbrane počiva na zajednicki prihvaćenim vrednostima poput stabilnosti i bezbednosti. „SAD znaju da je Srbija suverena zemlja i mi uvažavamo njenu neutralnost. SAD su izdvolije sedam miliona dolara za proširenje kapaciteta baze Jug kraj Bujanovca u koji se vrši obuka za učešće u mirovnim misijama… kao i milion dolar bespovratne pomoći za obrazovno usavršavanje srpskih oficira i podoficira u SAD“, kazao je on. Dvodnevni seminar u Zrenjaninu koji je posvećen predstavljanju medjunarodnih vojnih aktivnosti i vežbi u kojima ucestvuju pripadnici VS organizovalo je Ministarstvo odbrane Srbije u saradnji sa ambasadom Velike Britanije u Beogradu.


Mogući svi modeli koalicija\nTokom danasnjeg dana sa politickim liderima je razgovarao sef UNMIK-a Soren Jessen Petersen i kako su posle sastanka izjavili politicki lideri tokom susreta se razgovaralo o stavovima oko dinamike konstituisanja institucija.\nJos nista nije definitivno i naredni dani ce biti odlucujuci za stav Demokratskog saveza Kosova sa kojom ce partijom ili subjektom uci u koaliciju, rekao je posle sastanka sa Jessenom Petersenom predsednik Demokratskog saveza Kosova Ibrahim Rugova:\n“Posle konacnih rezultatat videcemo da institucije formiramo sto prije. U medjuvremenu predsednik i vlada ce raditi jer imaju odgovornosti. U boljoj smo situaciji u odnosu na 2001 godinu i nadam se da cemo vrlo brzo konstituisati institucije”, rekao je lider Demokratskog saveza Kosova.\n“Ja cu se angazovati za sveobuhvatnu i multietnicku vladu”, rekao je predsednik Demokratske partije Kosova Hashim Thaqi:\n“Demokratska partija Kosova vodi politiku integracije koja garantuje stvaranje sveobuhvatnih i multinacionalnih institucija, sto garantuje stabilnost i uspeh Kosova i stabilno i efektivno vladanje, pocetak resavanja politickog statusa Kosova i integraciju Kosova u severnoatlanske structure”, rekao je Thaqi.\nBilo bi dobro da Kosovo ima vecinu i opoziciju, ali ne iskljucujem i druge modele, koji su na Kosovu poznati kao zajednicko vladanje, rekao je predsednik Alijanse za buducnost Kosova Ramush Haradinaj i dodao kako se u tom smislu sastao sa viskim zvanicnikom DSK Nexhatom Dacijem, sa predsednikom DPK Hashimom Thaqijem i namerava da se sastane sa liderom gradjanske incijative ”Ora” Vetonom Surroijem.\n“Razgovarali smo o opcijama vladavine. Objasnio sam da Alijansa ostavlja otvorene sve opcije, ne uslovljava, vec podrzava ostvarivanje medjusobnog sporazuma izmedju politickih partija, ostavljajuci otvorene sve opcije. Insistirao sam da se vlada kompletira sa svim ministarstvima”, rekao je Haradinaj.\nTokom dana Jessen Petersen se sastao i sa Vetonom Surroijem, liderom Gradjanske incijative ”Ora”, koja bi prema preliminarnim rezultatima imala 7 poslanickih mesta u Parlamentu Kosova.\nPrema odredbama Ustavnog okvira prva konstitutivna sednica Skupstine Kosova treba da se odrzi 30 dana od utvrdjivanja konacnih rezultata izbora.\nZa izbor predsednika Kosova i vlade, u prva dva kruga neophodno je obezbediti 2/3 vecinu Parlamenta, dok je u trecem izbornom krugu potrebna samo prosta vecina od 61 glasa.


MAKEDONSKI PREMIJER: Nije kraj sveta da rešimo pitanje imena u septembru ili oktobru! • HAPPYTV.RS\nMAKEDONSKI PREMIJER: Nije kraj sveta da rešimo pitanje imena u septembru ili oktobru!\nMakedonski premijer Zoran Zaev je izjavio da je i dalje optimista u pogledu dogovora o imenu sa Grčkom i jedan od prvih koji bi želeo da se dogovor postigne što pre, ali je dodao da u ovom trenutku ne može da kaže da se to i dogodilo.\n- Nadam se da ćemo imati dogovor. Uspeh su do sada su postigli ministri inostranih poslova. Nadam se da će na marginama samita EU i Zapadnog Balkana u Sofiji biti prilika za susret sa (Aleksisom) Ciprasom da se potvrdi do sada postignut uspeh, a ako ništa drugo makar da razgovaramo o načinu za pronalaženje rešenja - rekao je Zaev.\n- Nije kraj sveta da rešimo to pitanje u septembru ili oktobru - rekao je Zaev novinarima, preneli su makedonski mediji.


Otvarajući jednu od najznačajnijih manifestacija te vrste u Evropi, kojoj je ove godine zemlja partner Češka Republika, ministarka trgovine, turizma i telekomunikacija Tatjana Matić istakla je da je uspešno organizovanje ovog sajma u uslovima pandemije dokaz da život mora da se nastavi i da, živeći sa kovidom moramo da razvijamo našu privredu.\n- Srbija će, sigurna sam, ovih dana biti centar regiona kada je reč o poljoprivredi i prerađivačkoj industriji, koje su od izuzetnog značaja za rast našeg bruto domaćeg proizvoda - rekla je ministarka Matić na svečanom otvaranju sajamskih priredaba koje će, kako je navela, u halama i na otvorenim prostorima okupiti više od 800 izlagača.\nMinistarka Matić je dodala da je sajam izuzetna prilika da se naši poljoprivrednici na licu mesta upoznaju sa najnovijim trendovima i tehnologijama u proizvodnji.\nNeke od tih rešenja predstaviće i 13 čeških firmi koje kao izlagači nastupaju na štandu zemlje partnera poljoprivrednog sajma.\n- Republika Češka prepoznaje prostor Zapadnog Balkana, pogotovo Srbiju, kao veoma značajne za saradnju u privredi i posebno u poljoprivredi. Srbija nudi velike mogućnosti za češke investicije - poručio je ambasador Češke Tomaž Kuhta.\nPrisutne na svečanosti u auli Novosadskog sajma pozdravio je i predsednik Vlade Republike Srpske Radovan Višković.\n- Srbija je najveći spoljnotrgovinski partner Republike Srpske i najveći investitor. Jaka Srbija je garant opstanka Republike Srpske - poručio je Višković.\nSlobodan Cvetković, generalni direktor "Novosadskog sajma", za "Novosti" je rekao da će kapije Sajma biti za posetioce otvorene do 24. septembra, od devet do 19 časova.\nOtvaranje Ministarka Tatjana Matić juče u Novom Sadu, Foto Tanjug\nNA otvorenom sajamskom prostoru i u halama priređene su bogate izložbe poljoprivredne mehanizacije, stoke i stočnih genetskih potencijala, organskih proizvoda i onih sa oznakom geografskog porekla i oznakom "Srpski kvalitet"...\nVEOMA je važno to što se poljoprivredni sajam ponovo održava u punom obimu, gotovo jednodušno ističu posetioci prvog dana manifestacije.\n- Znači mi mnogo, pre svega da na licu mesta vidim napredak mehanizacije. Mašine i alati su mnogo poskupeli u poslednje vreme, što mali poljoprivredni proizvođači teško mogu da prate. Novi traktor je skoro duplo skuplji od onog koji smo proizvodili nekad u Rakovici, a nije bolji - kaže za "Novosti" Tomo Veljić iz Veternika.\nVAKCINISANI posetioci prilikom ulaska pokazuju potvrdu o cepljenju, a oni koji to nisu, moći će da uđu u krug sajma uz potvrdu o preležanom kovidu 19, negativan PCR test ili negativan antigenski test.\n- Obezbedili smo, u saradnji sa gradom, brze antigenske testove koji su uračunati u cenu ulaznice. Testiranje se obavlja prilikom ulaska u sajamski krug, a ta procedura ne traje duže od desetak minuta - kažu na Novosadskom sajmu.\nMeđunarodni poljoprivredni sajam Poljoprivredni sajam u Novom Sadu Ministarka Tatjana Matić Novi Sad vesti


Gradska uprava o današnjem saopštenju Vlade ZDK\nU nedostatku projekata koji trebaju poboljšati uslove života građana Zenice, koje su svojom destruktivnom politikom doveli u nezavidan položaj, Vlada Zeničko-dobojskog kantona i njen SDA premijer Miralem Galijašević danas su saopćenjem za javnost građanima Nemilskog sliva po ko zna koji put željeli podvaliti laž o tome da je Gradska uprava Zenice krivac zbog zastoja u radovima na uređenju korita rijeke Bistričak na regionalnom putu Nemila-Bistričak.\nGradsku upravu Zenice iznenađuje da Vlada Zeničko-dobojskog kantona i premijer Galijašević ne poznaju Zakon o građenju.\nNeprihvatljivo je da institucije izvršne vlasti ne znaju, da za izvođenje bilo kakvih radova trebaju imati građevinske dozvole.\nGrađani Zenice očekuju od Gradske uprave, a isto tako i Vlade Zeničko-dobojskog kantona i premijera Galijaševića da budemo primjer u poštovanju zakonitosti i ispunjavanju procedura neophodnih za realizaciju projekata, a ne anarhije kakvu i u ovom primjeru, kao i sa kladionicama podržava premijer Galijašević.\nPrebacivati svoju odgovornost i nesposobnost na druge, u ovom slučaju Gradsku upravu Zenice, te zloupotrebljavati nevolju više hiljada stanovnika ovog dijela Grada u političke svrhe, u najmanju ruku je nekorektno.\nTim prije, jer premijer Galijašević i Vlada ZDK istim tim građanima nikada nisu dali odgovor, na osnovu koje projektne dokumentacije i potrebnih dozvola su počeli izvoditi radove na gore navedenoj lokaciji.


Rekonstrukcija sale Doma kulture\nPosle raskida ugovora sa izvodjačem radova, preduzećem “Zlatko Jovanović” zbog nepoštovanja rokova i dinamike poslova, raspisivanja još jednog tendera i izbora novog izvodjača gradjevinskih radova, tokom decembra nastavljeni su radovi na rekonstrukciji sale Doma kulture koji su počeli avgustu prošle godine. Kako je gostujući u emisiji Boje grada izmedju ostalog rekao Miško Ćirić, direktor Doma […]\nPoseta državnog sekretara Ministarstva poljoprivrede i zaštite životne sredine – VIDEO\nRadna poseta državnog sekretara Ministarstva poljoprivrede I zaštite životne sredine Željka Radoševića započeta je u okrugu gde je nakon prijema kod načelnika UO Pirot Dimitrija Vidanovića održan sastanak sa predstavnicima Republičkih inspekcija koje rade u delokrugu ovog Ministarstva. Jedna od glavnih tema bila je pokretanje inicijative za realizacijom projekta uvodjenja nove tovne rase goveda na […]\nSednica SO Pirot VIDEO\nNa dnevnom redu sednice SO Pirot koja će biti održana u sredu 17. decembra je sedam tačaka. Odbornici će pored donošenja Odluke o potvrdjivanju mandata odbornika I razmatranja informacija o stanju privrede u opštini Pirot odlučivati I o najvažnijoj tački -budzetu opštine za 2015. godinu. Kako je na današnjoj konferenciji za novinare istakao predsednik opštine […]\n“Iskustveno učenje i sve predrasude o deci” -VIDEO\nU okviru projekta “Iskustveno učenje” koji Visoka škola strukovnih studija za obrazovanje vaspitača realizuje u saradnji sa Kolping društvom Srbije ,međunarodnom humanitarnom organizacijom, studenti treće godine pirotske visokoškolske ustanove danas su realizovali prvu planiranu aktivnost-anketiranje prolaznika o predrasudama o deci. Projekat omogućuje da se učenici, nastavnici, ostali članovi društva i društvene institucije zajednički uključe i […]\nPronađeno rešenje za decu predškolskog pripremnog programa iz objekta “Prvomajski cvet”\nObjekat vrtića “Prvomajski cvet” ima problema sa grejanjem, od kako je fabrika “AHA Mura prestala sa radom” zbog toga što je priključen na kotlarnicu ove fabrike. Kako je za Pi kanal izjavio Miloš Todosijević, direktor PU “Čika Jova Zmaj”, na različite načine, pomoću termo peći I uljanih radijatora, greje se deo prstorije kako bi se […]\nNоvi pravilnik o listi lekova\nVlada Srbije usvojila je Novi Pravilnik Republičkog fonda za zdravstveno osiguranje o listi lekova, koji pre svega uvodi neophodan i dugo očekivani red na tržištu lekova u Srbiji. Građani Srbije više neće plaćati nerealno visoke cene lekova kako je to činjeno godinama, kada je Srbija nedomaćinskim poslovanjem iste lekove plaćala i višestruko skuplje od zemalja […]\nObeležen Svetski dan volontera-video\nSvetski dan volontera obeležava se kao podsećanje na dan kada je 1970.godine stvoren Program Ujedinjenih nacija za volontere. Cilj obeležavanja je podstaći što veći broj ljudi da ponude svoje volonterske usluge. Tim povodom danas su predstavnici opšrine I udruženja za ekologiju I zaštite životne sredine GEA podelili zahvalnice I publikaciju pod nazivom “Radni polet” najaktivnijim […]\nNovo igralište za decu u centru grada – video\nRadovi na rekonstrukciji jednog od najstrijih delova u centru grada, Trga slobode, zvanično su završeni, a danas je svečano otvorena novoizgradjena ulica, kao I novo dečije igralište. Izvodjač radova je Direkcija za izgradnju grada, a novo igralište zajednički je projekat kompanije “Nivea” I Opštine Pirot. Današnjem otvaranju prisustvovao je I predsednik opštine Pirot mr Vladan […]\n“Prvencija nasilja- bezbednost u školi I okruženju”\nU organizaciji Saveza učitelja Srbije, a pod pokroviteljstvom Ministarstva prosvete u subotu 6. decembra biće održana tribina pod nazivom “Prvencija nasilja- bezbednost u školi I okruženju”. Tribina će biti održana u Domu vojske sa početkom u 10 sati. Share This:\nPri kraju projekat “Osnivanje centra za edukaciju i pomoć trudnicama I majkama”\nU maloj sali restorana “Gazela” sutra sa početkom u 10 sati, biće prezentovani rezultati projekta “Osnivanje centra za edukaciju i pomoć trudnicama I majkama” koji realizuje Centar za socijalni rad opštine Pirot, a koji se finansira iz IPA Prekograničnog programa Bugarska – Srbija. Share This:\nMeđunarodni dan osoba sa invalitidetom\nDanas se svuda u svetu obeležava Međunarodni dan osoba sa invalitidetom. U našoj zemlji se obeležava nizom aktivnosti koje za cilj imaju da ukažu na neophodnost da se učini sve što može kako bi se one što više uključile u socijalni i ekonomski život Srbije. Share This:


Tigar 255/45R18 TIGAR UHP 103Y XL TL letnja auto guma cena, cene Srbija, prodaja Beograd Novi Sad Niš\nTigar 255/45R18 TIGAR UHP 103Y XL TL letnja auto guma cene\ncena od 8.248,00 do 8.330,00 din | prodavnica (2)\nEPonuda nije internet prodavnica već Vam omogućava da brzo i lako nađete Tigar 255/45R18 TIGAR UHP 103Y XL TL letnja auto guma po najjeftinijoj ceni. Naš cilj je da kupci budu što bolje informisani o ponudi Tigar letnja auto guma 255/45R18 TIGAR UHP 103Y XL TL na tržištu Srbije. Vrlo lako nalazite željeni proizvod za kategoriju Letnje auto gume cene, ne morate da lutate od sajta do sajta za Tigar Letnje auto gume, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tigar 255/45R18 TIGAR UHP 103Y XL TL letnja auto guma sa PRODAVCEM. EPonuda ne može da garantuje potpunu tačnost specifikacije i slika za Tigar 255/45R18 TIGAR UHP 103Y XL TL letnja auto guma. Pre kupovine, podatke za Tigar letnja auto guma 255/45R18 TIGAR UHP 103Y XL TL proverite na sajtu PROIZVOĐAČA.


Najveća isplaćena plaća u FBiH iznosi 60.576 KM, više od 146.000 osoba ima primanja ispod 500 KM - Bug.ba - Info portal Bugojno\nPrema posljednjim podacima Porezne uprave Federacije BiH broj zaposlenih sa plaćom manjom od 500 KM iznosi 146.731. Riječ je o podacima koji nisu potpuni s obzirom na to da Poreznoj upravi FBiH još uvijek nisu dostavljeni svi mjesečni izvještaji o svim isplaćenim plaćama u entitetu.\nPrema evidencijama Porezne uprave Federacije BiH u januaru 2017. godine bilo je zaposleno 499.353 pravnih lica i fizičkih lica-obrtnika, a u februaru 498.567.\nU oktobru 2016. godine broj zaposlenih sa plaćom manjom od 500 KM iznosio je 174.363, u novembru 169.332, a u decembru 146.731. Iz Porezne uprave FBiH kazali su nam da navedeni podaci o broju zaposlenih koji imaju plaću manju od 500 KM nisu potpuni.\n“Porezna uprava još ne raspolaže podacima koji se dostavljaju mjesečno na Obrascu MIP-1023 – Mjesečni izvještaj o isplaćenim plaćama, ostvarenim koristima i drugim oporezivim prihodima zaposlenika od nesamostalne djelatnosti, plaćenim doprinosima i akontaciji poreza na dohodak. Rok za podnošenje Obrasca MIP-1023 za januar 2017. godinu je 15. mart 2017. godine, tako da smo prezentirane podatke selektirali na osnovu do sada pristiglih obrazaca”, rekli su nam iz Porezne uprave FBiH.\nNa pitanje o iznosima pet najvećih plaća isplaćenih u Federaciji BiH, iz Porezne uprave odgovorili su da je u januaru 2017. godine najveći iznosi isplaćenih plaća iznosio 37.143 KM, 26.887 KM, 24.447 KM, 22.418 KM i 21,772 KM.\nU nedavnom razgovoru za Klix.ba izvršna direktorica Udruženja za zaštitu potrošača “Don” Murisa Marić kazala je da vlasti trebaju biti svjesne da je nemoguće da jedna četveročlana porodica preživi sa 500 KM mjesečno.\nAnalitičari upozoravaju i da građani ne trebaju pristajati na to im političari na drzak način tumače životni standard i ubjeđuju više od pola populacije da se može dostojanstveno živjeti sa 600 maraka mjesečno ili manje od toga.\nPojačane kontrole rada ugositeljskih objekata i saobraćaja na području Srednjobosanskog kantona


Montenegro Prajd karavan krenuo Crnom Gorom: Performans ,,Maske“ u Kolašinu – Asocijacija Spektra\n16 septembra, 2019 16 decembra, 2019 autor: asocijacijaspektra\nMontenegro Prajd karavan krenuo Crnom Gorom: Performans ,,Maske“ u Kolašinu\nKolašin, PR pres servis – Uoči sedmog Montenegro prajda danas je krenuo Prajd karavan koji je posjetio Kolašin. U saradnji između Kvir Montenegra, Montenegro prajda i Asocijacije Spektra danas je održan performans „Maske“ u kome su učestvovali hrabri aktivisti i aktivistkinje Spektre.\nNasilje niko ne treba da doživljava, ali se ono svakodnevno dešava, zbog čega trans zajednica u Crnoj Gori poziva institucije i građane i građanke da se uključe u borbu za bolje društvo, poručili su učesnici performansa „Maske“.\n„Podsjećam da su tu porodice i prijatelji koje svi imamo i molim ih da se uključe u borbu za bolje društvo. Molim ih da svoje prijatelje, braću, sestre prigrle i osnaže da prijave nasilje ili potraže pomoć. Pozvala bih sve građane i građanske Crne Gore da nam se pridruže u borbi protiv psihičkog, fizičkog, seksualnog, vršnjačkog, porodičnog nasilja, koje iako se dešava nama, nije samo naš problem, jer smo dio ovog društva, jer su ovo naši gradovi, naša država i samo ujedinjeni možemo pobijediti nasilje“, poručila je Konatar.\nPosted in DogađajiTagged #spektra #asocijacijaspektra #trans #lgbt #kolasin #maske #performans #performansmaske\nSledeće Prvo javno okupljanje trans osoba održano danas u Kolašinu


U susret praznicima, Prvom maju i Uskrsu koji se ove godine obeležava 2. maja, pojedini objekti će raditi tih dana, ali mnogi sa izmenjenim radnim vremenom, dok neki uopšte neće raditi.\nTramp: Srećan Uskrs svima, uključujući i radikalne levičarske budale /foto/\nBivši američki predsednik Donald Tramp čestitao je Uskrs svima, uključujući i njegove političke protivnike koje je nazvao radikalnim levičarskim budalama i optužio ih za krađu predsedničkih izbora.\nBugarska crkva: Zbog odluke da ne zatvaramo hramove preživeli smo pravi rat\nBugarska pravoslavna crkva preživela je nešto poput pravog rata zbog kritika odluke da ne zatvara vrata hramova uprkos pandemiji virusa korona, izjavio je vladika bugarske Istočno-pravoslavne eparhije u zapadnoj i centralnoj Evropi, mitropolit Antonij.\nPredsednik Belorusije Aleksandar Lukašenko posetio je na Uskrs sa sinom jedan od hramova u Minskoj oblasti i tom prilikom poručio da, iako vlada pandemija virusa korona, ne treba vernicima zatvarati vrata crkava.\nVulin u Kopnenoj zoni bezbednosti: Naši vojnici su spremni, stabilni i sposobni\nMinistar odbrane Aleksandar Vulin i načelnik Generalštaba Vojske Srbije Milan Mojsilović obišli su danas pripadnike Vojske Srbije u bazi „Medevce“ u Kopnenoj zoni bezbednosti na jugu centralne Srbije prema Kosovu, gde su čestitali Uskrs svim pravoslavnim vernicima koji danas slave ovaj veliki praznik.\nPredsednik Srbije Aleksandar Vučić čestitao je danas građanima putem Tvitera Uskrs.


Vulin: Borim se protiv uličnog kriminala, hoću da se čovek oseća dobro kad vodi svoje dete u školu – Info Centar Juga\nVulin: Borim se protiv uličnog kriminala, hoću da se čovek oseća dobro kad vodi svoje dete u školu\nMinistar unutrašnjih poslova Srbije Aleksandar Vulin istakao je danas gostujući na televiziji Hepi da je zadovoljan radom i posvećenošću policije u borbi protiv svih vidova kriminala i pohvalio pripadnike Policijske uprave za grad Beograd na čelu sa načelnikom Veselinom Milićem, koji su uspeli da broj pojedinih krivičnih dela smanje za 40, a neka čak i za 60 odsto.\n„Zadovoljan sam posvećenošću pripadnika Ministarstva unutrašnjih poslova, a o rezultatima, o tome da li su zadovoljni ili nisu, to će već građani Srbije da kažu. Na prvom mestu hoću da se svaka policijska uprava bori protiv uličnog kriminala, neću da imam džeparoše. Sećate se da smo imali džeparoše po tržnim centrima, pa smo ih pohapsili zahvaljujući kamerama. Kad odete u Pariz, tamo vam na Šanzelizeu priđu i daju neki liflet na kome piše – čuvajte torbe. Neću da Beograd ima potrebe za tim, on nema potrebe za tim, ako ste primetili, nema više toga“, rekao je ministar Vulin, gostujući u jutarnjem programu na televiziji Hepi.\nMinistar Vulin je podsetio da su dolazile i organizovane grupe iz Bugarske koje su džeparile po tržnim centrima u Srbiji, a policija je uhapsila i organizatore i počinioce.\n„Moja borba je sa uličnim kriminalom, hoću da se čovek oseća dobro kad vodi svoje dete u školu“, istakao je ministar Vulin.\nMinistar Vulin je naglasio da je merilo rada svakog šefa policijske uprave kako se izborio sa uličnim kriminalom.\n„Jako sam zadovoljan kako radi Policijska uprava za grad Beograd i načelnik Milić i svi njegovi saradnici. Znate koliko su opala krivična dela u Beogradu, neka za 40, neka za 60 odsto. To je prosto neverovatno u gradu od dva miliona stanovnika. Uskoro ćemo, do kraja godine, dobiti 400 pozornika u Beogradu, koji će otići na ulice Beograda, zadužiti svoj kvart i građani će imati svog policajca, kao nekad“, rekao je ministar Vulin prilikom gostovanja na televiziji Hepi.\nUPOZORENJE Vodovoda iz Lebana za racionalnu potrošnju vode, lica koja se ogluše moraće da plate kaznu


TANDEM OD KOGA SOROŠ STRAHUJE: Orban i Tramp zadaju novi udarac globalizmu, država je na prvom mestu! | Vesti Dana\nMađarski premijer Viktor Orban je u svom godišnjem obraćanju naciji lansirao slogan „Mađarska na prvom mestu“ i istakao da Evropa treba da se gradi na osnovama nacionalnih suverenih država.\nTo je na neki način parafraza slogana „Amerika na prvom mestu“ koji je reafirmisao Donald Tramp, i koja izgleda postaje nova mantra geopolotičkih procesa. Jer, deluje da se države sve manje zaklinju u globalističke simbole i integracione procese, a sve više se obnavlja ideja suverinizma. Države i nacije ponovo se okreću sebi.\nSociolog, dr Slobodan Reljić ocenjuje da je Viktor Orban jedan od retkih lidera u savremenoj Evropi koji je orijentisan u haosu koji je evidentan u Evropskoj uniji.\n„Njegov govor u stvari nije ništa novo, već predstavlja konfigurisanje tog njegovog puta koji je potpuno jasan i koji će naravno imati sve više podrške u Evropi. Globalizam je naime stigao do toga da je potpuno jasno da je suverenizam jedini način da neki narod bude zaštićen od te planetarne pljačke i raznošenja svega – od toga da vam iseljavaju kadrove koji nešto znaju, do toga da vam implementiraju političke sisteme. Tako da je suverenizam jedina mogućnost da se uspostavi neka ravnoteža u svetu – pravo naroda da organizuje državu koja će biti suverena u tom prostoru“, primećuje Reljić.\nOn dodaje da veliku prednost takvoj jednoj ideji daju velike sile poput Kine i Rusije koje i govore da će sarađivati sa državama kakvim ih mi, narod, napravimo, nasuprot Amerikancima koji sarađuju samo sa državama kakvim ih oni naprave.\n„Ovo što govori Viktor Orban je u nekom smislu hrabrost, jer je takvih ljudi u Evropi malo. Sa druge strane, to je jedno ozbiljno prepoznavanje tog procesa koji je u toku i ako pogledate svuda po svetu videćete da vladari koji to ne razumeju imaju probema sa narodom. Imate pobunu naroda u SAD u kojima se sada pojavio lider koji to konfiguriše. Imate pobunu naroda u Velikoj Britaniji u kojoj se takođe pojavio lider koji je to shvatio. Imate u Crnoj Gori pobunu naroda u kojoj lider ne razume da se stvari menjaju“, objašnjava Reljić.\nMađarski premijer je u svom godišnjem obraćanju naciji svrstao Srbiju među države s kojima je njegova zemlja pronašla zajedničke temelje i gradi saveze. On je istakao i da je „istorija ponovo dala narodima srednje Evrope šansu da izgrade novi savez, utemeljen na njihovim nacionalnim interesima“.\n(VIDEO) Hajde recite, da je i ovo lažna vest o napadu migranata! Da li je mala devojčica, fašista sa fobijama?!\nReljić kaže da Srbija sa Mađarskom i sa Viktorom Orbanom ima najbolje susedske odnose, pa je u tom smislu ova „ponuda“ mađarskog premijera, da i mi budemo deo tog novog saveza, vrlo važna.\n„Sa druge strane Orbanu je vrlo značajno da ima podršku u tome što radi, a srpski narod je sa tom svojom pobunom protiv novog svetskog poretka svakako jedan kapital koji je lideru poput Orbana vrlo važan, kako na nivou ohrabrivanja sopstvenog naroda, tako i na nivou stvaranja jednog fronta koji će biti neophodan da bi takva jedna ideja promovisala i da bi opstala“, primećuje Reljić.\nNa pitanje da li Orban na taj način pokušava da se nametne kao svojevrsni lider Centralne i Istočne Evrope, sagovornik Sputnjika kaže da je mađarski premijer pre svega čovek koji misli na sopstveni narod.\nOrban će biti istorijska figura\n„Sve te njegove konstrukcije se tiču pre svega zaštite interesa sopstvenog naroda, a onda i uspostavljanja tih odnosa u kojima će njegov narod da ima poštovanje u tom regionu i u Evropi. Ali, sama činjenica da se držite tih ideja koje su u nekom vremenu vodeće ideje, da razumete tokove, ona će od njega da napravi regionalnog lidera. On zapravo ne mora ni da se trudi jer kako stvari stoje čini se da će sve više država morati da razume da isto to oni moraju da rade za sebe. A Viktor Orban je neko ko je obezbedio stabilnost u okviru sopstvene države, bez obzira na te besomučne napade koji se dešavaju, i uspostavio neke međunarodne kontakte u kojima on ima podršku za svoje ideje“, napominje Reljić.\nKako kaže, to je velika korist za ovakvu Evropu koja je potpuno izgubljena posle izlaska Velike Britanije.\n„Imate Nemačku u kojoj se raspada njen politički sistem, imate Francusku u kojoj njen predsednik ne može ništa da uradi u sopstvenoj zemlji, ali zna da drži lekcije kako da se rešavaju problemi sveta. Tako da je Evropa potpuno jedan rasturen sistem i pojava ljudi koji imaju neke ozbiljne ciljeve i ozbiljne ideje koje su ostvarive i u skladu sa tim društvenim kretanjima je vrlo važna“, ocenjuje Reljić i dodaje da je Orban čovek koji će u svakom slučaju biti istorijska figura u tom smislu.


Miloševiću se nije dopao izveštaj o Stanovnikovoj poseti SAD - Dnevni list Danas\nPočetna » Nedelja » Miloševiću se nije dopao izveštaj o Stanovnikovoj poseti SAD\nSećanje bivšeg sekretara Ambasade SFRJ u Vašingtonu: Zašto je opozvan ambasador Živorad Kovačević\nMiloševiću se nije dopao izveštaj o Stanovnikovoj poseti SAD\nKao sekretar amasade SFRJ u Vašingtonu (1986-1990) vest o dolasku novog ambasadora Živorada Kovačevića 1987. na mesto odlazećeg, nakon svršenog mandata, Miće Rakića dočekao sam sa priličnim zadovoljstvom, ne zbog toga što sam očekivao da će preokrenuti znatno narušene bilateralne jugoslovensko-američke odnose, već zbog pomalo sebičnog osećanja da neću morati da se neugodno osećam u pratnji nesposobnog i netaktičnog prethodnog amasadora Rakića.\n0Piše: Branislav Bajović 01. aprila 2011. 15.24\nVažan deo mog službovanja u Vašingtonu je bio da pratim ambasadora na razgovorima u State Departmentu, Kongresu i ostalim američkim zvaničnim i nezvaničnim institucijama, vodim beleške i nakon toga službenom linijom, šifrovanim telegramima, obaveštavamo Beograd. Legendarna netaktičnost, nerazumevanje i suštinski nedostatak diplomatskog „šlifa“ amasadora Rakića bila je javna tajna i predmet mnogih šala kako u okviru Ambasade SFRJ, tako i u američkim zvaničnim krugovima.\nMoja, a i očekivanja svih jugoslovenskih diplomata u ambasadi u Vašingtonu su se vrlo brzo pokazala kao potpuno opravdana. Novi ambasador je svoje zvanične sagovornike plenio ne samo svojom pojavom i manirima, već i oštrim zapažanjima, odgovarajućom argumentacijom i principijelnim stavovima. Na naš zahtev ekspresno smo dobijali sastanke u svim američkim institucijama na visokom nivou, što je bio rezultat visokog uvažavanja novog ambasadora u američkim zvaničnim krugovima.\nU to vreme započinjanja raspada Jugoslavije, Osme sednice i Miloševićevog osiljenog i agresivnog napada na sve institucije koje su pokušavale da očuvaju bar nekakav privid jugoslovenstva, osoblje ambasade je dešavanja u domovini pratilo sa ozbiljnom zabrinutošću. Sem malobrojnih izuzetaka, raspoloženje je bilo uglavnom protiv Miloševića i njegove politike, čak i među nama „srpskim kadrovima“. Ambasador Kovačević se, međutim, nikada nije javno opredeljivao i u zvaničnim kontaktima je njegovu politiku objašnjavao kao odraz jedne od struja jugoslovenskog političkog angažmana, što je u osnovi demokratska pojava gde sve političke opcije, pa i one koje Amerikanci smatraju negativnim, imaju pravo postojanja. Publicitet o Jugoslaviji u to vreme je bio vrlo nepovoljan, obojen izuzetno negativnim slikanjem Miloševića kao razbijača Jugoslavije.\nU jesen 1989. u Vašington je u zvaničnu poset došao Janez Stanovnik, predsednik Predsedništva Slovenije. Ambasada je pomogla u organizovanju sastanaka i nekih javnih nastupa Stanovnika kao što je radila prilikom svake druge republičke posete iz Jugoslavije. Ispred ambasade i po nalogu ambasadora ja sam prisustvovao većini razgovora i javnih nastupa slovenačkog predsednika. Stanovnik je svojim zovijalnim nastupom i otvorenošću impresionirao sve sagovornike, a kulminacija takvog pozitivnog pristupa bio je nastup u dupke ispunjenom National Press Clubu.\nU svim kontaktima Stanovnik se kritički osvrtao na politiku predsednika SK Srbije, ali u granicama svega onoga što je na njegov račun iznošeno iz svih republika i tadašnje srpske nezvanične opozicije, bez bilo kakvih ekstremnih kvalifikacija. Važno je napomenuti da je pozitivan publicitet Stanovnikove posete u američkim krugovima i štampi bio baziran pre svega na njegovim stavovima o potrebi demokratizacije jugoslovenske unutrašnje politike i uvođenju višepartijskog sistema, a u mnogo manjoj meri njegovoj kritici nepopularnog Miloševića.\nNa osnovu dogovora sa ambasadorom Kovačevićem, ja sam napisao depešu koja je bila bazirana na činjenicama, prijemu i publicitetu kao i reakcijama američkih zvaničnika. Nismo želeli da se detaljno bavimo onime što je Stanovnik govorio, jer je sve to bilo u granicama onoga što je rukovodsvo Slovenije javno iznosilo na svim međurepubličkim skupovima i partijskim forumima. To smo u zbirnom izveštaju i konstatovali. Naša ocena je bila da je poseta prikazala da u Jugoslaviji postoje i druge opcije od onih koje vladaju u američkoj štampi i javnim krugovima i da su Amerikanci vrlo pozitivno primili Stanovnika, pre svega zbog njegovih zalaganja za demokratizaciju i višepartijski sistem.\nStil amasadora Kovačevića u odnosu na sve nas u ambasadi je bio visoko profesionalan sa uvažavanjem i ohrabrivanjem samoinicijative. Nikada, međutim, nije radni doprinos pojedinaca javno ocenjivao u pozitivnom, ali ni u negativnim smislu. Depeše nije ispravljao, sem kada su bile u pitanju evidentne greške. Izveštaj o Stanovnikovoj poseti ambasador Kovačević je potpisao bez ikakve ispravke ili komentara. Istog dana nakon odlaska pomenute depeše odneo sam na potpis depešu nevezano za Stanovnikovu posetu. Pošto je potpisao, ambasador Kovačević je rekao: „Bajoviću, dobro ste napisali izveštaj o poseti Stanovnika“. Meni je to ostalo u sećanju upravo zbog te njegove neuobičajene kvalifikacije.\nSvi sada znamo kako je ta depeša prokomentarisana, pre svega u zvaničnim krugovima SR Srbije i raspravama u Skupštini SFRJ, kao i publicitetom sa kojim je propraćena u beogradskim medijima pod kontrolom Miloševića. Nekoliko dana nakon tih reakcija koje smo mi u Vašingtonu sa nevericom pratili preko Tanjugovih biltena, ambasador je sazvao hitni kolegijum. U „gluvoj sobi“ na trećem spratu ambasade, Kovačević je obavestio da je pozvan na hitne kosultacije u SSIP u Beograd. Rekao je da zvaničan razlog nije dobio, ali da „nismo toliko glupi da ne možemo i sami da pretpostavimo“. Za sve nas to je bila poražavajuća informacija koju nismo mogli da sakrijemo. Ana Marija Besker, koja je u to vreme bila savetnik za štampu i kulturu je rekla da ako je izveštavanje o poseti Stanovnika razlog hitnih konsultacija i ona treba da bude odgovorna, jer je prisustvovala skupu u Nacionalnom Press clubu, a depešu je pročitala pre ambasadorovog potpisa i nije predložila nikakve izmene. I ja sam rekao da sam prisusustvovao gotovo svim istupanjima Stanovnika i napisao depešu sa pomenutom ocenom, te da iza svoje ocene stojim, a ako neko smatra da za to treba da budem odgovoran, neka tako i bude. Na to je ambasador Kovačević rekao da je „odgovornost“ isključivo na njemu jer je on pomenutu depešu potpisao i poslao.\nSvima nama u toj sobi je bilo jasno šta to znači, tako da nas nakon desetak dana i njegovog povratka iz Beograda vest o njegovom opozivu nije iznenadila. U istoj sobi nas je obavestio, mirno i bez ikavih dramatizacija i kvalifikacija, da je smenjen i da se vraća u Jugoslaviju. Meni je bilo jako teško i pokušao sam da u privatnom kontaktu saznam nešto više detalja, da mu dam podršku i na neki način se izvinim zbog svega toga, ali je i tu ambasador vrlo dostojanstveno bez besa i žuči objasnio da je sve to deo političke igre i da je on na to bio spreman onog dana kada se upustio u politiku.\nIz svojih privatnih izvora iz SSIP-a sam naknadno saznao da je na „konsultacijama“ u SSIP-u bio isti kao i na našim kolegijima. Da je „odgovornost“ stavio isključivo na sebe bez ikakve namere da se opravdava ili uvlači i nekog drugog u tu igru. Na insistiranje nekih „srpskih rodoljuba“ na funkcijama U SSIP-u da se i ja smenim, odgovarao je da ja svoj posao obavljam dobro i profesionalno. Ja sam na tom mestu ostao do kraja mog mandata, jeseni 1990.\nTokom svoje diplomatske karijere od 1978. do 1993. imao sam priliku da radim sa mnogim visokim funkcionerima, ambasadorima i visokim činovnicima bivše nam države. Živorad Kovačević će ostati u mom sećanju kao ne samo najsposobniji, najkomunikativniji i najelokventniji profesionalac koji pleni sagovornike svojom otvorenošću, principijelnošću, šarmom i inteligencijom, već kao pre svega veliki i pošteni čovek.\nNeka ti je večna slava, Gospodine Ambasadore!\nAutor je danas menadžer u Fondaciji za međunarodni trening koja se bavi projektima razvoja u nerazvijenim zemljama


► Slovački premijer pred samit u Sofiji: Nemamo nameru da priznamo Kosovo\n"Niko ne traži da priznamo Kosovo. Slovačka nema nameru da na tome išta menja. Ne bi bio dobar signal ako bi sutrašnji razgovori protekli u drugom formatu a ne sa 28 lidera", kazao je Pelegrini povodom odluke španskog premijera da bojkotuje samit i da ne sedne u Sofiji za isti sto sa predstavnikom Kosova.\nPremijer Pelegrini danas je poslanicima Odbora za evropska pitanja slovačkog parlamenta predstavio sa kakvim mandatom ide na samit i na razgovore EU sa zemljama Zapadnog Balkana.\n"Samit EU neće biti o proširenju na Zapadni Balkan. Neće se donositi takve odluke, razgovori će pre biti na tehničkom nivou, razgovaraće se o povezivanju sa zemljama Zapadnog Balkana. Trebalo bi da se pošalje jasni signal da EU vidi budućnost tih zemalja u Uniji", kazao je Pelegrini, javlja slovačka agencija TASR.\nSlovački premijer podsetio je da Slovačka dugoročno podržava proširenje EU na Zapadni Balkan ali je kritikovao dosadašnju praksu Brisela da se otvaraju poglavlja, zemlje kandidati ispunjavaju uslove i kriterijume iz pojedinih poglavlja a kada sve ispune EU onda ne otvara dalja poglavlja.\n"U tim zemljama aktivni su i drugi igrači kao Kina, Rusija i EU bi trebalo zato da adekvatno uspostavi ravnotežu sa tim interesima", rekao je Pelegrini i dodao da neotvaranje novih poglavlja EU ne šalje zemljama Zapadnog Balkana pozitivne signale i ne motiviše ih.\nNa to da ulazak zemalja Zapadnog Balkana u EU jeste primarno interes same Unije i da treće zemlje preuzimaju upražnjeni prostor, upozorio je pred samit i zamenik šefa poljske diplomatije zadužen za evropske poslova, Konrad Šimanjski.\n"Na Balkanu smo suočeni sa strateškom konkurencijom brojnih trećih država, uključujući tu i Rusiju i zato je u najboljem privrednom interesu EU i interesu njene bezbednosti da bude u tom regionu aktivna", kazao je Šimanjski poljskoj državnoj televiziji TVP uoči samita na koji ide poljski premijer Mateuš Moravjecki.\nŠimanjski je naglasio da je za Poljsku od strateškog značaja da zemlje Zapadnog Balkana postanu članice EU.\n"Naglašavamo značaj proširenja za bezbednost i pozitivni uticaj na privredni razvoj EU i zemalja kandidata. Samit mora da da novu dinamiku evropskoj perspektivi Zapadnog Balkana i da ojača društvenu podršku procesu proširenja", kazao je Šimanjski.\nZamenik šefa poljske diplomatije najavio je da će Poljska takođe dati doprinos jačanju te dinamike preko ambiciozne agende u okviru Berlinskog procesa u Poljskoj 2019. godine.


U 2017. godini očekuje se ekonomska samoodrživost Međunarodnog aerodroma Tuzla\nNaslovnica NAJNOVIJE U 2017. godini očekuje se ekonomska samoodrživost Međunarodnog aerodroma Tuzla\nTuzla – Međunarodni aerodrom Tuzla od 2008. godine zvanično egzistira kao nezavisno privredno društvo koje je odlaskom Međunarodnih snaga ostalo bez opreme, instalacija i kadrova. Vremenom se i tuzlanski aerodrom razvijao, te osam godina poslije možemo govoriti o povećanom broju zaposlenih, razvoju infrastrukture u i oko Aerodroma. Da se Međunarodni aerodrom razvija u pozitivnom smjeru potvrđuje i činjenica da se broj putnika iz mjeseca u mjesec povećavao, te je tokom 2015. godine zabilježeno 259 hiljada putnika koju su koristili usluge tuzlanskog aerodroma. U ovoj godini planiran je zanačajan broj investicionih projekata. Bolja opremljenost ali i izgradnja prilaznih svjetala još uvijek su u fokusu.\n„Aerodromu nedostaje razvoj cargo saobraćaja i značajan dio cargo opreme. Uređaj za utovar paleta, nabavka paleta, kontejnera za avione itd. Naravno i konačno opremanje naše spasilačko-vatrogasne jedinice“ , pojasnio nam je Enver Jukanović, v.d. izvršnog direktora za marketing i razvoj Međunarodnog aerodroma Tuzla.\nDodatno uređenje u krugu terminala, zatim rekonstrukcija prilaznog puta Aerodromu također je jedan od ciljeva u 2016. Jukan tvrdi da bi tuzlanski aerodrom zaista mogao biti pokretač privrednog razvoja TK, ali i dominantna konkurencija u odnosu na ostlale aerodrome u BiH. Nova zapošljavanja kao i nove destinacije uz kvalitetne dogovore sa Wizz Air-om nisu isključena.\n„Uvođenjem novih linija ili novih destinacija koji su nama orjentacija prema Istoku, Istanbul, Bliski Istok itd, da li u cargo ili putničkom saobraćaju će nama iziskivati potrebu dodatnog broja ljudi, jer su to novi servisi za koje je potrebna i nova radna snaga“ , tvrdi Jukanović.\nOsim zapošljavanja, Aerodrom oko sebe treba da angažuje i slične biznise, kao što je taxi prijevoz, turizam, ugostiteljstvo, a ako se razvija u cargo pravcu onda to prati i razvoj privrede, ali i određenih tehnologija koje mogu podnijeti cijenu avio prijevoza. Vlada TK za razvoj Međunarodnog aerodroma Tuzla u ovoj godini namijenila je oko 600 hiljada KM, a cilj je da u narednom periodu Aerodrom postane ekonomski samoodrživ.\n„Mi očekujemo da ovo preduzeće ovakvim intenzitetom, ovo jeste ekstreman intenzitet razvoja, ali ako nastavi i u pola ovakvim intenzitetom, ja očekujem da će Međunarodni aerodrom Tuzla postati samoodrživ već naredne godine“, pojašnjava Jukanović.\nOčekivanja Jukanovića su da će naredna, 2017. godina biti završena sa pozitivnim rezultatom. Namjera je osloboditi Budžet TK subvencija za rad Aerodroma, te sopstvenim sredstvima nastaviti izgradnju nedostajuće, rekonstrukciju postojeće infrastrukture, kao i nabavku nedostajuće opreme.


VD predsednice Osmani se sastala sa predsednicom CIK-a Valdetom Daka, diskutovale o izborima - Novosti i Događanja - Predsednica Republike Kosovo - DR VJOSA OSMANI - SADRIU\nVD predsednice Osmani se sastala sa predsednicom CIK-a Valdetom Daka, diskutovale o izborima\nVD predsednice Republike Kosovo dr Vjosa Osmani dočekala je danas na sastanku predsednicu Centralne izborne Komisije gđu Valdetu Daka. Na ovom sastanku diskutovalo se o pripremama CIK-a za organizovanje prevremenih izbora za Skupštinu Republike Kosovo, nakon okolnosti nastalih obaveštenjem o presudi Ustavnog suda.\nVD predsednice Osmani je diskutovala sa gđom Daka u vezi sa preliminarnim sastancima koje je održala sa političkim subjektima i obavestila je da će odrediti datum izbora odmah nakon što presuda Ustavnog suda stupi na snagu, nakon što se preda strankama.\nVD predsednice je potencirala bitnost brzih postupaka u procesu glasanja građana zemlje koji žive u dijaspori. Prema mišljenju v.d. predsednice Osmani, našim sunarodnicima se što pre mora dati mogućnost da se upišu za glasanje kako bi imali dovoljno vremena da njihovi glasovi pristignu u CIK u skladu sa predviđenim rokom.


NVO: Suzbijanjem migracije EU ugrožava razvoj Afrike\n► NVO: Suzbijanjem migracije EU ugrožava razvoj Afrike\nFond Evropske unije za hitnu pomoć Africi, pokrenut krajem 2015. godine da bi se sprečio priliv migranata u Evropu, mogao bi da dugoročno ugrozi suzbijanje siromaštva u Africi, ocenila je danas francuska nevladina organizacija Globalna akcija za zdravlje (Action sante mondiale, ASM).\nEU je u decembru 2015. osnovala Fond za hitnu pomoć Africi, s prvobitnim budžetom od 1,8 milijarde evra radi brobe protiv "dubokih uzroka ilegalne migracije".\nNevladina organizacija ASM je posle analize stanja u Senegalu i Nigeru ocenila da je taj fond "prvenstveno uspostavljen za hitne političke potrebe u Evropi, a ne za imperativne potrebe razvoja zemalja" Afrike.\nOsnovni pristup Fonda koji je EU uvela zbog priliva izbeglica iz Sirije, Iraka ili Libije, nije efikasan za politički i ekonomski razvoj, ocenila je međunarodna nevladina organizacija ASM.\n"Glavni rizik je što se zvanična pomoć razvoju prestaje da posmatra prvenstveno kao instrument borbe protiv siromaštva, i da se evropska pomoć i dalje koristi da vrši pritisak na partnerske zemlje postajući podsticaj da sarađuju na migracijama, u zamenu za šta bi dobile dodatna sredstva, kao što je već slučaj u Libiji", ukzala je organizacija sa sedištem u Parizu.\nPo rečima stručnjaka iz Senegala i Nigera koje je ta NVO citirala, "prioritet" je bilo "komuniciranje o brzom evropskom odgovoru", dok je isplata novca ponekad trajala više od godinu i po.\n"Potrebe zemalja više ne utiču na raspodelu pomoći, već migraciona kretanja", kritikuje ASM, po kojoj su "područja porekla ili tranzita migranata" postali prioritet, "na štetu dugoročnog razvoja".\nProjekti koje finansira EU, ograničavajući prekogranična kretanja između susednih zemalja, posebno radi sezonskog rada, ili sprečavajući transfer novca, ometaju ekonomije zemalja Afrike, što dodatno otežava položaj već nesigurnog stanovništva, ukazala je ASM.\nDok ministri zenalja EZ zaduženi za razvoj danas zasedaju u Talinu, ASM uahteva da EU "razdvoji politiku prema migraciji od politike razvoja".\nBrnabić: Ilegalne migracije izazov za EU i zemlje kandidate\nPremijerka Srbije Ana Brnabić izjavila je danas u Beču da su ilegalne migracije u Evropi jedan od najvećih izazova za EU i zemlje kandidate kao što je Srbija, dodavši da je Evropi potreban...\nPregovarači Evropskog parlamenta i zemalja EU u četvrtak su postigli sporazum o tome da do 2030. godine 32 odsto energije u krajnjoj potrošnji bude iz obnovljivih izvora, s ciljem za postepeno...\nPotpredsednik EK: Izlazak Grčke iz programa pomoći savršeno izvodljiv\nGrčka i njeni poverioci rade na postizanju konačnog sporazuma o izlasku te zemlje iz programa međunarodne pomoći ovog leta, rekao je danas potpredsednik Evropske komisije Valdis Dombrovskis.


Na Beogradskom sajmu vakcinisano više od 500 pripadnika MUP-a - Društvo - Dnevni list Danas\nPočetna » Društvo » Na Beogradskom sajmu vakcinisano više od 500 pripadnika MUP-a\n3Piše: Danas Online 19. januara 2021. 17.26\nMinistar unutrašnjih poslova Aleksandar Vulin, koji je obišao policijske službenike na sajmu, istakao je da mu je veliko zadovoljstvo i čast što vidi veliki odziv pripadnika struktura bezbednosti, policije, vojske i Bezbednosno-informativne agencije za vakcinaciju, čime daju primer ostalim građanima.\n„Da bismo mogli da radimo svoj posao moramo da ostanemo zdravi, moramo da sačuvamo ljude. Zahvalan sam predsedniku Republike Srbije Aleksandru Vučiću što je odredio upravo policiju i Ministarstvo unutrašnjih poslova za jedan od prioriteta. Znači nam kada ljudi vide i razumeju, a posebno kada državno rukovodstvo vidi i razume koliko je policija važna za funkcionisanje zemlje i koliko moramo sačuvati svakog policajca“, istakao je ministar Vulin.\nPrema njegovim rečima, zahvaljujući upornom radu predsednika Vučića, Srbija je jedna od retkih država u Evropi koja je već počela sa masovnom imunizacijom i u kojoj građani mogu da biraju koju vakcinu hoće da prime.\n„To ni mnogo bogatije i razvijenije zemlje nisu priuštile svojim građanima, a zahvaljujući predsedniku Vučiću Srbija može da se pohvali baš time“, rekao je ministar Vulin.\nDirektor policije Vladimir Rebić, koji je danas sa pripadnicima Ministarstva unutrašnjih poslova primio vakcinu, zahvalio se državnom rukovodstvu koje je omogućilo da u kratkom roku pripadnici MUP-a budu vakcinisani.\nRebić je pozvao sve svoje kolege da se prijave i da u narednih nekoliko dana prime vakcinu i zaštite se, kako bi bili spremni i sposobni da pomognu građanima u borbi protiv Kovida.\nKorona virus, MUP, pandemija, Policija, vakcinaBeograd\nU Braničevskom okrugu vakcinisano više od 30.000 osoba\nNikodijević: Na Beogradskom sajmu revakcinisano više od 30.000 građana, veliki redovi ispred Hale 11\nRomima prijava za vakcinaciju gotovo nemoguća\n19. januara 2021. u 17.38\na distanca u redovima, nista a?\n19. januara 2021. u 17.52\nKako Piroćanci kažu.:“ Rodi majko budalu i ne sekiraj se za zabavu“\n19. januara 2021. u 18.04\nPrava vest je da je na arodromu vakcinisani priladnici Gestapoa koji će braniti firera.Nigde u svetu se policija ne vakciniše,isto važi i za vojsku.Pripadnice nacionalbe garde (bio snimak na you tube) su trenirale davanja vakcine građanima.Ima snimak kako devojka u maskirnoj samo sa maskom i rukavicama daje vakcinu vozačima bez izlaska iz kola.


Foto: N.N. | Moderna banjalučka stajališta će imati i besplatan internet\nNemanja Vukojević 14.04.2021 07:00\nBANJALUKA - U okviru podizanja kvaliteta sistema javnog prevoza putnika, ove godine je predviđena modernizacija autobuskih stajališta na području grada, potvrdili su za "Nezavisne" u Odjeljenju za saobraćaj i puteve.\nU okviru podizanja kvaliteta sistema javnog prevoza putnika, ove godine je predviđena modernizacija autobuskih stajališta na području grada, potvrdili su za "Nezavisne" u Odjeljenju za saobraćaj i puteve.\n"Radi se o stajalištima koja koristi najveći broj putnika. Obuhvaćeno je centralno gradsko područje, te naselja Obilićevo, Borik, Starčevica i lokacije kod Univerzitetskog kliničkog centra Republike Srpske, te Nova autobuska stanica, kružni tok kod 'Lesnine', Malta i kod Fabrike obuće 'Bema'", objasnili su u resornom odjeljenju.\n"Kroz aktivnosti koje će biti sprovedene u narednom periodu u ovoj oblasti cilj je da određeni broj ljudi iz auta pređe u autobus, odnosno da se poveća procenat korištenja javnog prevoza, koji trenutno iznosi svega oko 10 odsto", rekli su u Odjeljenju.\n"Ova modernizacija će dati novi identitet i prepoznatljivost javnom prevozu u našem gradu", zaključili su u Odjeljenju za saobraćaj i puteve.\n"Pokrećemo inovacijske izazove jer je to obaveza zbog vremena u kojem živimo, prema generacijama koje dolaze i resursima koje imamo", naveo je Stanivuković.\n"Autobuska stajališta iz centra grada biće raspoređena u seoskom dijelu, gdje ih sada uopšte nema. Naša želja je da udvostručimo broj korisnika javnog prevoza", istakao je ranije Stanivuković.\nPodsjećamo, početkom ove godine je u funkciju pušteno prvo "pametno autobusko stajalište" na području grada, na lokaciji kod Zavoda za fizikalnu medicinu i rehabilitaciju "Dr Miroslav Zotović".\n"Trebaju nam stajališta kao u evropskim gradovima, s preciznim informacijama. Cijena karte nije mala i zato bi trebalo i stajališta da budu bolja", rekla je ona.\n- centralno gradsko područje\n- Univerzitetski klinički centar RS\n- Nova autobuska stanica\n- kružni tok kod "Lesnine"\n- Fabrika obuće "Bema"


BeyondTrust - FormatPC\nO kompaniji BeyondTrust\nSvetski lider u upravljanu privilegovanom udaljenom pristupu\nKompanija BeyondTrust je svetski lider upravljanju privilegovanim pristupom (Privileged Access Management) i nudi najglatkiji pristup sprečavanju upada povezanih sa krađom kredencijala, zloupotrebom dodeljenih privilegija i kompromitovanim udaljenim pristupom.\nPlatforma koju BeyondTrust nudi, omogućava organizacijama da lako skaliraju bezbednost vezanu za privilegije, prilagođavajući je uporedo sa evolucijom pretnji na radnim stanicama, serverima, cloud-u, DevOps i okruženjima mrežnih uređaja. BeyondTrust objedinjuje najširi set mogućnosti privilegovanog pristupa u industriji sa centralizovanim upravljanjem, izveštavanjem i analitikom. Ove karakteristike omogućavaju donošenje presudnih akcija baziranih na podacima kako bi napadači bili poraženi. BeyondTrust platforma se izdvaja svojim fleksibilnim dizajnom koji pojednostavljuje integracije, poboljšava produktivnost korisnika i maksimizuje iskorišćenje investicija u IT i bezbednost.\nBeyondTrust pruža organizacijama vidljivost i kontrolu neophodnu kako bi smanjile rizik, ostvarile ciljeveve vezane za usaglašenost sa regulativom, i podstrek njihovim oprativnim performansama. BeyondTrust je stekao poverenje preko 20000 klijenata, uključujući polovinu Fortune 100 kompanija i poseduje globanu mrežu partnera.\nViše informacija o kompaniji BeyondTrust možete saznati na: https://www.beyondtrust.com/company\nProizvodi kompanije BeyondTrust\nFormatPC demo okruženje\nUpoznajte se sa Beyondtrust proizvodima, kontaktirajte nas i isprobajte sve funkcionalnosti u okviru našeg demo okruženja.\nFormatPC i BeyondTrust\nFormatPC je partner kompanije BeyondTrust od trenutka njenog nastanka objedinjavanjem kompanija Bomgar, BeyondTrust, Avecto i Lieberman Software.\nFormatPC nudi usluge implementacije i održavanja proizvoda kompanije BeyondTrust. Naš demo centar vam omogućava da se u potpunosti upoznate sa mogućnostima Remote Support i Privileged Remote Access rešenja kroz demonstraciju u realnom vremenu. Ukoliko vam je potrebno više informacija o proizvodima kompanije BeyondTrust, želite prezentaciju proizvoda ili da testirate proizvode, slobodno nas kontaktirajte putem email-a ili telefona.


Mihajlović: Policija će imati zakonsku obavezu da pruži pomoć prilikom rušenja objekta na Pančićevom vrhu (VIDEO) | Insajder\nNakon što je pre više od pet meseci zakazano, a zatim odloženo rušenje nelegalno izgrađenog objekta od više od 1.000 kvadrata na Pančićevom vrhu jer policija nije pružila asistenciju, ministarka građevinarstva Zorana Mihajlović odgovarajući na pitanje Insajdera kaže da će ceo postupak biti ponovljen. Ovoga puta, prema njenim rečima, policija će imati zakonsku obavezu da pruži asistenciju pri rušenju.\nPat pozicija u kojoj se mesecima nalazi slučaj nelegalno izgrađenog zdanja na vrhu Kopaonika, jer policija neće da pruži asistenciju u rušenju bez dokaza da rušenje bez asistencije nije bilo moguće, a Ministarstvo građevinarstva time ne želi da ugrožava bezbednost svojih ljudi i opreme - sada je rešeno. Tako bar tvrdi resorna ministarka Zorana Mihajlović. Podsetimo, rušenje nelegalnog zdanja od više od 1.000 kvadrata zakazano je bilo za 7. avgust 2018, ali je dan ranije otkazano.\n„Želim da vas informišem da smo izmenama i dopunama Zakona o planiranju i izgradnji iz decembra prošle godine stavili na neki način zakonsku obavezu da Ministarstvo unutrašnjih poslova pomogne i asistira u rušenju nelegalno izgrađenih objekata. Mi ćemo ceo proces još jednom ponoviti, ali ne želim da i jednog jedinog trenutka neko bude ugrožen kada govorimo o rušenju bilo kojeg nelegalno izgrađenog objekata“, rekla je Mihajlović.\nNa pitanje novinara Insajdera da li to znači da očekujemo novo zakazivanje rušenja ministarka je rekla da je to obaveza Ministarstva. Datum zakazivanja rušenja, međutim, nije navela.\n„Očekujemo dalje ponovljen postupak, to je svakako naša zakonska obaveza i mi se držimo zakona“, odgovorila je Mihajlović koja je zajedno s premijerkom Srbije Anom Brnabić i ministarkom pravde Nelom Kuburović prisustvovala prezentaciji elektronskog šaltera za upis nepokretnosti.\nKo treba da uzme čekić da ruši?\nFoto: Insajder / Nelegalni objekat na Pančićevom vrhu\nNa pitanja Insajdera o nelegalnoj gradnji na Pančićevom vrhu ranije je odgovarala i sama premijerka. Tada je rekla da veruje da je Srbija pravna država i da će institucija uraditi svoj posao. Od tada je, međutim, prošlo više od osam meseci, a objekat nije srušen.\nInsajder: Svojevremeno ste pitali da li od vas očekujemo da uzmete čekić i sami srušite nelegalni objekat. Moje pitanje za vas je ko treba da uzme čekić i da ruši pošto to ne rade institucije koje su za to nadležne?\nBrnabić: I dalje verujem da institucije treba da rade svoj posao. Mislim da je to jedini način da imamo pravnu državu i mislim da mi ne možemo da biramo kada želimo da imamo pravnu državu, a kada ne želimo. Slažem se da su institucije nekada izuzetno spore i sa svim reformama koje pokušavamo da sprovedemo u Srbiji, mi praktično teramo institucije da rade mnogo brže uvodeći transparentnost. Tako da je moj odgovor kao i tada kakav je bio, ja tražim da institucije rade svoj posao.\nNakon ovog odgovora premijerke Srbije na pitanje Insajdera, u razgovor se uključila i resorna ministarka s obzirom na to da je u pitanju njen resor. Ona je konstatovala da nije u redu da premijerka odgovara na pitanja iz svih resora, a da ostali samo stoje sa strane.\nZorana Mihajlović je rekla da je stav Vlade Srbije da sve što je nelegalno izgrađeno posle donošenja Zakona o ozakonjenju ne može da dobije građevinske i upotrebne dozvole i ne može da ostane na mestu na kojem je izgrađeno.\n„U konkretnom slučaju Ministarstvo je u skladu sa zakonom uradilo sve što je bilo do Ministarstva. Pokrenuta je procedura rušenja pomenutog objekta, pre toga naravno su postavljene trake koje su sklanjane. Prolazilo se kroz razne faze realizacije projekta rušenja konkretnog objekta. On do danas nije srušen zbog toga što Ministarstvo i ja lično, pa neka to bude i moja greška, smatram da nije moguće izvršiti rušenje takvog ili bilo kog drugog nelegalnog objekta bez asistencije MUP-a“, navela je ministarka građvinarstva.\nOna je dodala da je MUP u nekoliko navrata informisan o problemima koje je Ministarstvo uvidelo u slučaju nelegalnog objekta na Pančićevom vrhu.\n„Ali kao i kod svih drugih, uopšte nije bitno da li je objekatr na Pančićevom vrhu ili je u centru Beograda. Uvek smo tražili asistenciju policije“, rekla je Mihajlović.\nInspektorka bila zabrinuta za bezbednost svoje porodice\nPodsetimo, kako je objavio Insajder, ministar policije Nebojša Stefanović je na više puta postavljeno pitanje da li je policija obaveštena o pretnjama inspektorima koji su radili na slučaju nelegalnog objekta na Pančićevom vrhu, svaki put odgovorio da policiji pretnje nisu prijavljene.\nInsajder je, međutim, došao do službene beleške u kojoj je inspektorka navela da je dobila prijateljska upozorenja oko tog slučaja i da je bila zabrinuta za bezbednost svoje porodice.\nIzveštaj načelnice građevinske inspekcije koja je radila na slučaju nelegalne gradnje na Pančićevom vrhu na Kopaoniku, a u koje je Insajder imao uvid, pokazuje i da su predstavnici Ministarstva građevinarstava, održali sastanak između ostalog i sa Zoranom Milojevićem Zeljom, funkcionerom SNS iz Leposavića koji je javno dovođen u vezu s izgradnjom bespravnog objekta.\nMilojević je u izjavi za Insajder tvrdio da nema nikakve veze s objektom, kao i da nije bio ni na kakvom sastanku u vezi sa tim.\nInspektorka, međutim, u izveštaju navodi da je s njim razgovarano između ostalog i o objektu na Pančićevom vrhu, iza kojeg prema zvaničnim papirima stoji izvesna Snežana Mitković iz Smedereva, koja se u zvaničnim dokumentima potpisivala i kao Matković i kao Mitković.


I DIGITALIZACIJA u raljama politike - Hoće li građani BiH ostati u televizijskom mraku? — Radio Velkaton : Radio Velkaton\nI DIGITALIZACIJA u raljama politike – Hoće li građani BiH ostati u televizijskom mraku?\nGrađani Bosne i Hercegovine će 17. juna 2015. godine ostati bez analognog signala, a da li će do tada biti urađena digitalizacija, još uvijek nije sigurno. U Sarajevu je danas održan okrugli sto o ovoj veoma važnoj temi za Bosnu i Hercegovinu. Vijeće RAK-a je okrugli sto organiziralo u cilju alarmiranja svih relevantnih sudionika u procesu prelaska sa analognog na digitalno zemaljsko emitovanje. Ono na što svi upozoravaju je hitno i odgovorno pristupanje ispunjavanju svojih obaveza, jer će nakon 17. juna BiH ostati u televizijskom mraku ako se ne provede proces digitalizacije. “To je potpuno izvjesna posljedica ukoliko se ne urade obaveze javnih servisa i Vijeća ministara. To su dvije adrese koje moraju učiniti najveće napore da se proces digitalizacije završi, inače ćemo imati ogromne posljedice”, kazao je Plamenko Čustović, predsjedavajući Vijeća RAK-a.\nOstalo je još pola godine da se riješe problemi koji su doveli do zastoja u završavanju prve faze procesa digitalizacije, a današnji okrugli sto je pokazao koji su to problemi na kojima se mora ubrzano raditi. “Javni emiteri, RAK i Vijeće ministara moraju konstruktivnim dijalogom vidjeti gdje su svi problemi i kako se mogu prevazići do juna. Prva faza je postavljena u Mostaru i Sarajevu, a nije u Banjoj Luci, mora biti poznat razlog zbog čega je to tako i moramo riješiti slične probleme”, rekao je danas Mate Bandur, savjetnik predsjedavajućeg Vijeća ministara Vjekoslava Bevande, koji je, kako je prenio Bandur, izrazio spremnost da se uradi sve kako bi proces digitalizacije bio završen na vrijeme. Siniša Petrović, pomoćnik direktora za upravljanje radiofrekvencijskim spektrom u Regulatornoj agenciji za komunikacije je upozorio da nas očekuje gašenje televizijskog emitovanja. “Ukoliko ne pristupimo ubrzanom procesu digitalizacije, imat ćemo samo slučajni TV signal i ići ćemo od komšije do komšije da bismo gledali TV. Ovo je kompleksan projekat koji je na državnom nivou i pitanje je da li su svi bili dovoljno obaviješteni o ozbiljnosti posljedica koje ćemo imati nakon 17. juna”, upozorio je Petrović. Prva faza procesa digitalizacije je završena na objektima Radio-televizije BiH i Radio-televizije FBiH, dok još nije ni počela na objektima Radio-televizije Republike Srpske, jer izvođaču radova nije dozvoljeno instaliranje opreme.\n“Taj problem ima finansijske implikacije, a s druge strane postoji blokada u drugoj fazi za koju je planirano da bude završena do kraja ove godine. To je jedan od ozbiljnih problema, a problem je i to što ne postoji zajednički projekat svih javnih emitera. Odmah se mora završiti prva faza i instalirati oprema na sva tri javna RTV servisa da bi mogla profunkcionisati kičma digitalnog emitovanja”, izjavio je danas medijima Mehmed Agović, savjetnik ministra u Ministarstvu prometa i komunikacija BiH. Kako nam je rekao Agović, rukovodstvo Javnog RTV servisa RS-a ne dozvoljava da se instalira ta oprema, ali je to korak i ključna karika u provođenju digitalizacije. “Javni RTV sistem neće moći izvršavati svoju funkciju zbog nekih generatora demokratskih procesa u BiH. Ne može niko građanima BiH oduzeti pravo da primaju digitalni signal putem svojih antena. Zbog toga apelujemo da se svi zastoji otklone i da krenemo dalje. Postoji apsolutna spremnost u Ministarstvu prometa i komunikacija da BiH ispuni svoju obavezu iz Ženeve”, zaključio je Agović.\nMiloš Šolaja, član Vijeća RAK-a, je kazao da Vijeće ministara mora jasno i precizno utvrditi sve politike i poseban set interventnih mjera. “Nažalost, tu ima mnogo onoga što bi trebalo biti kultura kompromisa. Trebamo napraviti Kodeks svih akata i da vidimo gdje su zastoji. Činjenica je da će cijela BiH pretrpjeti sankcije, i moramo biti posebno oprezni”, rekao je Šolaja. Podsjećamo, Vijeće RAK-a je ranije upozorilo da je dosadašnjim zastojima zbog neusvajanja Akcionog plana direktno ugrožena industrija emitovanja u BiH, te da su dovedene u pitanje preuzete međunarodne obaveze BiH, proistekle iz potpisanih sporazuma, koje mogu rezultirati izricanjem sankcija od relevantnih međunarodnih institucija. Da li će i kada će biti pokrenuto rješavanje svih problema zbog kojih nije završena prva, a ni počela druga faza digitalizacije, ostaje nam da vidimo. Nadamo se da će građani BiH i nakon 17. juna uživati u gledanju TV programa, ali sa još boljim, digitalnim signalom.


Sportske.net - Pripreme u "zemlji lala"\nPripreme u "zemlji lala"\nŽenska rukometna reprezentacija završila je prvi deo priprema pred početak kvalifikacija za EP i već danas putuje za Arnhem gde ih očekuje meč sa Holandijom.\nNakon odrađenog prvog dela priprema rukometašice očekuju prijateljski mečevi koji će pokazati na kom je nivou trenutna forma naših najboljih igračica.\nUtakmice su zakazane sa Portugalom, Grčkom, a najkvalitetniji rival koji će se suprotstaviti Srbiji u okviru priprema biće Holandija.\nSvi se slažu da treba iskoristiti priliku i nametnuti se selektoru bez obzira koja reprezentacija "sparinguje" našim devojkama ali je evidentno da ih najveće iskušenje očekuje na gostovanju Holandiji.\n"Svaka utakmica je dobrodošla. Ne potcenjujem Grčku i Portugaliju, ali Holandija je sigurno ozbiljan rival koji može da nam pokaže gde smo. Svakako očekujem da sve odradimo kako treba" smatra Biljana Filipović.\nFilipovićeva je na pripreme stigla nakon titule koju je sa svojim klubom osvojila u francuskom šampionatu ali je orna da nastavi sa radom u nacionalnom timu.\n"Još sam pod utiskom osvajanja titule, odmor jeste u mislima, ali sezona svakako još nije gotova. Sve jesmo prilično umorne, zato ćemo se sigurno malo sačuvati nekih ekstremnih napora narednih dana" istakla je Filipovićeva.\nReprezentacija će u narednom periodu dosta putovati što će pored igranja utakmica dodatno iscrpeti igračice. Ipak, plan priprema je takav i on mora biti sproveden kako bi se spremno dočekale kvalifikacije.\n"Radili smo u Beogradu, idemo za Holandiju, pa se zatim vraćamo i pripreme nastavljamo u Vrnjačkoj Banji. Zatim putujemo u Grčku i vraćamo se za Novi Sad i utakmicu sa Portugalom" objasnila je Biljana Filipović.\nReprezentativke danas putuju za Holandiju gde ih tokom sutrašnjeg dana očekuje meč sa domaćinom u Arnhemu. Naredno EP igraće se upravo u "zemlji lala" i videćemo hoće li naše devojke uspešno proći kvalifikacije i uzeti učešće na kontinentalnom takmičenju.


Borusija ponovo na čelu, debakl Hanovera u Hofenhajmu\nBorusija Dortmund i Majnc nastavili su sa klackanjem na vrhu tabele nemačke Bundeslige, a "milioneri" su pobedom od 2:0 u derbiju kola posle nedelju dana pauze ponov preoteli prvo mesto ekipi Tomasa Tuchela.\nBorusija je imala dosta sreće na početku drugog poluvremena jer je Polanski promašio penal koji je skrivio Neven Subotić posle starta nad Adamom Salajem što je bila i poslednja prilika da Majnc ostane u igri.\nKao i u prvom poluvremenu Borusije je umela da kazni i ovaj propust domaćih koje je na drugo mesto i zvanično poslao Lukas Barios 20-ak minuta pre kraja.\nU poslednjoj utakmici desetog kola Hofenhajm je na svom terenu deklasirao Hanover sa 4:1 čime se pomerio na treće mesto.\nHanover se uvalio u nevolju već posle 20 minuta kada je zbog dva žuta kartona van igre morao Šmajdebah, a domaćin je u roku od sat vremena to maksimalno iskoristio da do vrha napuni mrežu gostujućeg golmana.\nSigurdson je u 45. minutu doveo Hofenhajm u vođstvo, da bi posle tri minuta nastavka isti igrač sa penala povisio na 2:0. Demba Ba povećao je na 3:0 u 51. minutu, da bi Mlapa postavio konačan rezultat 20 miniuta pre kraja.


Poslanici SP-a: Ostajemo jedinstveni-Đokić mora da ode | Hercegovina Press\nPoslanici SP-a: Ostajemo jedinstveni-Đokić mora da ode\n„Očekivali smo ovakve poteze, ali ovo nikako nije kraj naše borbe. Ponudili smo Petru Đokiću izlaznu varijantu, bili smo spremni da povučemo zahtjev za momentalnu smjenu i ostavku uz garanciju Đokića da će se povući i sa mjesta ministra i predsjednika partije u naredna tri mjeseca. Da mu tako pružimo priliku da doprinese stabilizaciji partije i da se bar jednom ponese časno prema partiji koja je njemu dala sve. On je ipak spreman da uništi partiju, što je nama bilo jasno, ali željeli smo da to pokaže pred javnosti i svim socijalistima. Imamo naravno pravo žalbe na ovu nelegalnu odluku, isključenje mora da potvrdi Kongres koji nas je i birao, a ostaje činjenica da su Đokiću lični interesi daleko iznad interesa partije“, istakao je Goran Selak po zvaršetku sjednice.\n„Sankcionisanje narodnih poslanika, ljudi koji su ovoj partiji donijeli rezultate, glasove i pozicije sa kojih predsjednik pokušava da kažnjava za verbalni delikt, predstavlja odugovlačenje neminovnog, jer uprkos pritiscima i ucjenama, sljedeće čime će predsjednik ozbiljno da se pozabavi jeste pitanje da li će čekati smjenu ili će ponuditi ostavku. A narodni poslanici imaju podršku članova i podršku aktivista i imaju ono što nedostaje i Đokiću i nekolicini njegovih poslušnika, a to su snaga i energija“, kaže šef Kluba poslanika SP u NSRS Maksim Skoko.\n„Radi se o nelegalnoj sjednici i nelegalnim odlukama koje predstavljaju nastavak samovolje i pretvaranja Socijalističke partije u partiju jednog čovjeka. Naravno, nećemo dozvoliti da bilo ko podređuje partiju ličnim interesima i u vezi s tim smo jedinstveni“, kaže narodni poslanik Savo Vulić.\n„Petar Đokić je tražio da poslanici povuku zahtjev za njegovu smjenu, ali na to niko nije pristao. I sada se traži izlaz iz ove situacije, ali zahtjevi su jasni i opravdani. Da je bilo volje za razgovor o dobrobiti partije, ne bi se režirale scene u Doboju, falsifikovali izvještaji o sjednicama Odbora i podršci Đokiću i uopšte ne bi došlo do zahtjeva za smjenu jer bilo koji predsjednik partije, s takvim aferama bi se povukao sam“, kaže Milenko Savanović.


Mihajlović otvorila za saobraćaj prugu Ruma-Šabac-Zvornik | Ministarstvo građevinarstva, saobraćaja i infrastrukture\nPočetak > Aktuelnosti > Vesti > Mihajlović otvorila za saobraćaj prugu Ruma-Šabac-Zvornik\nMihajlović otvorila za saobraćaj prugu Ruma-Šabac-Zvornik\n30.06.2014. - 14:05\nPotpredsednik Vlade prof. dr Zorana Mihajlović otvorila je danas za saobraćaj obnovljenu deonicu Lešnica-Loznica, na pruzi Ruma-Šabac-Zvornik čime je ponovo uspostavljen teretni želežnički saobraćaj između Srbije i Republike Srpske.\nMihajlović je rekla da je obnovom te deonice u dužini od 2,4 kilometra, koja je bila oštećena u poplavama, urađen značajan posao, s obzirom da su od 15. maja od kada je obustavljen teretni železnički saobraćaj od Šapca ka Republici Srpskoj AD “Železnice Srbije” imalo gubitak veći od 1,5 milion evra.\n"Železnice moraju efikasnije da realizuju projekte koji su ukupno vredni oko jednu milijardu evra i zbog toga su već započete organizacione promene u tom preduzeću koje će biti nastavljene", rekla je ona i dodala da se mora uložiti više napora kako bi srpske železnice postale deo Evropske železničke mreže.\nKada je reč o realizaciji ruskog kredita od 800 miliona dolara koji je namenjen modernizaciji srpskih pruga, ona je rekla da će svi predviđeni projekti biti realizovani i da su zastoje izazvali uglavnom proceduralni problemi. Mihajlović je istakla da bi “Železnice” mogle efikasnije funkcionisati uvođenjem jačanih kontrola i video nadzora.\nMihajlović je ponovila da će sva putna i železnička infrastruktura koja je oštećena u poplavama biti obnovljena do 1. oktobra i dodala da je samo na putevima od poplava načinjena šteta 60 miliona evra.\nGeneralni direktor Železnica Srbije Dragoljubom Simonović je istakao da je železnički pravac od Šapca ka Republici Srpskoj veoma značajan s obzirom da tu godišnje prođe oko 3,5 hiljade teretnih vozova i da Železnice zbog toga imaju godišnju dobit od 12 miliona evra.\nObnovljenom prugom Lešnica-Loznica danas je prošao teretni voz koja prevozi kamen iz kamenoloma kod Malog Zvornika za potrebe izgradnje pristupnih saobraćajnica za most Zemun-Borča.


Šef Daimlera smatra da je dizel vredan borbe - Auto Republika\nMercedes-Benz je odlučan da brani dizel tehnologiju tako što će je učiniti ekološki prihvatljivijom, te na taj nastaviti prodaju ovog, u Evropi izuzetno popularnog vida pogona.\nPrvi korak u ovom ambicioznom planu uključuju temeljnu istragu podovom optužbi u vezi sa navodnim manipulisanjem rezultatima testova, jer Daimler smatra da dizeli moraju biti unapređeni da bi bili u skladu sa sve strožijom ekološkom regulativom dok vozila pogonjena baterijama ne postanu realnost.\n„Mi smo ubeđeni, kao i ostatak automobilske industrije, da je smer ka električnom transportu ispravan. Dok se to ne desi, dodatne redukcije CO2 će biti postignute kroz razvoj motora s unutrašnjim sagorevanjem, gde će dizel odigrati značajnu ulogu.“\nMercedes je svoje posvećivanje unapređenju dizela pokazao dobrovoljnim povlačenjem više od tri miliona dizel automobila. Preventivno će investirati oko 256 miliona dolara za unapređenje softvera zaduženog za izduvne gasove. U međuvremenu, nemački gigant je pod istragom od strane nemačkih vlasti zbog eventualne manipulacije. Ceče je demantovao nedavne komentare iz nemačke štampe, koji su izvestili da su BMW, Audi i Porsche formirali kartel da bi regulisali veličinut AdBlue rezervoara na dizel modelima u cilju kresanja troškova. Pre par dana, BMW je priznao da je došlo do sastanaka inženjera četiri kompanije, ali šef Daimlera nije bio voljan da to komentariše.\n„Automobilska industrija je trenutno na naslovnim stranama, u ne baš pozitivnom svetlu“, rekao je Ceče. „Znam da mnogi žele pojašnjenje situacije, ali ne možemo da komentarišemo spekulacije.“\ntags: daimler diesel dieter zetsche dizel izdvojeno\nprevious Audi RS5 vs BMW M4 vs Mercedes-AMG C63 (video)\nnext BMW priprema nešto posebno za 17. avgust\nPozdrav za BMW i8 sa Ultimate Sophisto izdanjem (FOTO)\nNeobična Scania 4×4 u službi na Kamčatki\n12/12/2020 - 09:09\nKo će pobediti u napetoj trci u Americi za vicešampionsko mesto iza F-Series?


Važno obaveštenje | mts Tvoj svet\nPovodom novonastale zdravstvene situacije u vezi sa virusom COVID-19, obaveštavamo vas da kompanija Telekom Srbija preduzima sve preventivne mere i operativne aktivnosti kako bi obezbedila kontinuitet poslovanja i neometano funkcionisanje servisa svim svojim korisnicima i istovremeno zaštitila svoje zaposlene.\nNeke od mera i aktivnosti koje smo već preduzeli u cilju zaštite naših zaposlenih na radu su: obustava službenih putovanja u inostranstvo, ograničen pristup stranim partnerima iz inostranstva našim poslovnim prostorijama, obustava svih većih okupljanja zaposlenih i održavanje sastanaka putem konferencijskih alata.\nKao društveno odgovorna kompanija koja brine o zdravlju zaposlenih, njihovih porodica, poslovnih partnera i društva u celini, uveli smo i niz dodatnih mera koje se naročito odnose na osetljive grupe zaposlenih, a sve u skladu sa preporukama nadležnog Ministarstva zdravlja i Vlade Republike Srbije. Neke od tih mera predstavljaju i rad od kuće sa alternativnih (rezervnih) lokacija uz strogu primenu mera IT bezbednosti i zaštite kako bi se obezbedio kontinuitet poslovanja u bilo kojoj situaciji.\nU skladu sa implementiranim standardom ISO 22301 za upravljanje kontinuitetom poslovanja, naša kompanija će obezbediti funkcionisanje kritičnih servisa sa visokim nivoom raspoloživosti.\nImajući u vidu da je situacija sa kojom se susrećemo bez presedana i da predstavlja izazov ne samo za nas, već i na globalnom nivou, kao i da se posledice još uvek ne mogu do kraja sagledati, obavljanje poslovnih aktivnosti će se prilagođavati novonastalim okolnostima, preporukama i odlukama usvojenim od strane nadležnih državnih organa.\nU slučaju bilo kakvih promena u nivou pružanja usluge u pojedinim segmentima, blagovremeno ćemo vas obaveštavati redovnim kanalima komunikacije. Upravo zbog potpunog obezbeđivanja kontinuiteta poslovanja, neće biti potrebno da se bilo šta menja u standardnim kanalima komunikacije i korespondencija će se obavljati uobičajeno.\nTelekom Srbija će, kao odgovorna kompanija i pouzdan partner svojim korisnicima, partnerima i društvu u celini, nastaviti da ulaže napore i neophodne resurse kako bi obezbedila neometano pružanje kvalitetnih servisa. Verujemo da ćemo opravdati Vaše poverenje i biti siguran oslonac za Vaše poslovanje i u novonastaloj situaciji sa kojom se svi zajedno suočavamo.\nZbog toga Vam se još jednom zahvaljujemo na ukazanom poverenju i razumevanju.


Šapićev SPAS predao drugi listu u Nišu | Aktuelno\nObjavljeno: субота, 14. март 2020.\nŠapićev SPAS predao drugi listu u Nišu\nSrpski patriotski savez (SPAS) čiji je lider bivši vaterpolista Aleksandar Šapić, sinoć je predao izbornu listu za Grad Niš u Gradskoj izbornoj komisiji. To je inače druga stranka koja je u ovom gradu uspela da sakupi potreban broj potpisa da bi se kandidovao na izborima koji su zakazani za 26. april. Pored SPAS-a, listu je do sada predala samo vladajuća Srpska napredna stranka.\nfoto: SPAS Niš\nU SPAS- u kažu da bi uskoro trebali da sakupe i potpise za pet opština u Nišu, ali to zavisi od odluke nadležnih u Vladi Srbije od kojih se narednih dana očekuje da saopšte da li će se izbori održati ovog datuma ili ne, a zbog proglašavanja pandemije korona virusa.\nJa sam verovatno jedan od najponosnijih ljudi u Nišu jer smo uradili veliku stvar i pre od nekih drugih stranaka sakupili dovoljan broj ljudi da se kandidujemo na ovim izborima – rekao je prvi čovek ovog saveza u Nišu, Nikola Marinković.\nStranke i grupe građana ovih dana u Nišu imaju veliki problem sa sakupljanjem potpisa. Pored ove dve političke grupacije danas se očekuje da listu preda i „Slaviša Dinić – Koalicija za Niš“.


Šarović osporava Dodikove tvrdnje: Mislim da smo na dnu\nPočetna / Šarović osporava Dodikove tvrdnje: Mislim da smo na dnu\n23. Oktobra 2015. 22:06\nNa tvrdnje predsjednika SNSD-a Milorada Dodika da je Republika Srpska najbolje uređena ekonomija u okruženju, o čemu govore podaci o rastu BDP-a, reagovao je ministar spoljne trogovine i ekonomskih odnosa BiH Mirko Šarović.\nOn tvrdi da zasluge za to što privreda u Bosni i Hercegovini ide uzlaznom putanjom, pripadaju njegovom ministarstvu, jer je dogovorio značajne aranžmane u oblasti izvoza. Šarović ipak tvrdi da je stanje u Srpskoj daleko gore nego u Federaciji, a to su i zaključci Savjeta ministara, piše Alternativna televzija.\n“Ta vrsta ekonomskih kretanja i zaduzenosti u Republici Srpskoj prijeti da ugrozi čitav sistem u BiH. On zaista treba biti realan, ja razumijem da nekad treba dati optimistične izjave, ali one su daleko od toga. Mislim da smo mi na dnu ekonomskih pokazatelja i to je po meni realno stanje uopšte u BiH”, rekao je Šarović.\nOhrabren podacima koji govore da Srpska izlazi iz recesije, predsjednik Republike Milorad Dodik ne mari mnogo za kritike. Požurio je da zapuši usta svima koji su Srpskoj najavljivali kolaps, a pohvalio se i činjenicom da je Vlada pronašla novac koji nedostaje u budžetu. Naplata prihoda kaže bolja je od očekivane, pa će Srpska napuniti budžet kako je bilo i planirano, a svi korisnici biće isplaćeni na vrijeme. Time je, tvrdi Dodik, vlast ostvarila najvažnije ciljeve koje je sebi postavila.\n“RS je uspjela da u ovoj godini obezbjedi rast BDP-a bar do kraja devetog mjeseca po stopi od 2,5 odsto. To je veće nego u Federaciji, nego u Srbiji, nego u Hrvatskoj. I to govori o tome da smo u tom pogledu najsređeniji u reginu”, rekao je Dodik.\nOptimizam predsjednika Republike dijele i ekonomsiti koji kažu da su okolnosti povoljne i da treba iskoristiti šansu. Ipak, izvještaj Evropske komisije pokazuje da se ove godine ekonomija u BiH sa stopom rasta od 4,4 odsto oporavlja najbrže u okruženju, ali Srpska je i dalje ispod tog prosjeka. Ipak to ne znači da se sve uskoro neće promijeniti.\n“Očigledno je da imamo bolju situaciju nego što je bila u istom tom kvartalu prošle godine kada smo imali poplave. Prema tim podacima koje je objavila Evropska komisija za treci kvartal ove godine očigledo je da smo mi losiji partner u Bih u odnosu na federaciju ali to ne znači mnogo ako se zaista pokrene ozbiljna aktivnost u okviru resornog ministarstva”, rekao je ekonomista Zoran Pavlović.\nDodik najavljuje da prave aktivnosti tek predstoje, a Srpska tvrdi radi ozbiljne poslove na privlačenju investicija. Najavljujući da će iduće godine u saobraćaj biti pušten dio auto-puta Banjaluka – Doboj, od Laktaša do Drugovića, kao i da će početkom decembra početi cjelokupna proizvodnja Termoelektrane “Stanari”.\nEkonomisti tvrde da bi to moglo popraviti situaciju jer je uprkos rastu BDP-a, u oblasti industrijske proizvodnje u Srpskoj zabilježen pad od -3,8 odsto.\nOznakeBDP Milorad Dodik mirko šarović Zoran Pavlović


Spomenik slovačkom dobrovoljcu u srpskoj vojsci iz Srpsko-turskog rata - Sirmiuminfo\nSpomenik slovačkom dobrovoljcu u srpskoj vojsci iz Srpsko-turskog rata\nSremska Rača – Spomenik slovačkom pesniku Adolfu Svatopluku Osvaldu koji je poginuo u Srpsko-turskom ratu 1876-1878, kao dobrovoljac u srpskoj vojsci na Drini, kod Sremske Rače okriven je u tom sremskom mestu.\nSpomenik Osvaldu Svatopluku podignut je u školskom dvorištu u Sremskoj Rači čime je obeleženo 145 godina od smrti pesnika koji je značajan za slovačku književnost i kulturu, ali i za srpski narod i Republiku Srbiju. Adolf Svatopluk Osvald, učestvovao je u oslobodilačkim ratovima koje su Srbi vodili protiv Turske, kao dobrovoljac, a poginuo je kao pripadnik dobrovoljačkih jedinica u srpskoj Drinskoj diviziji 4. jula 1876, u bici kod Sremske Rače.\nKako je u svom obraćanju na svojevrsnom istorijskom času, tokom programa otkrivanja spomenika rekao Nemanja Starović državni sekretar u Ministarstvu spoljnih poslova Republike Srbije, našoj generaciji je pripala obaveza, ali i čast da se herojima poput Osvalda dostojno odužimo.\nKako je istakao tom prilikom državni sekretar Starović: „Čast mi je što učestvujem u ceremoniji otvaranja spomenika Adolfu Svatopluku Osvaldu kao velikom slovačkom pesniku, književniku, rodoljubu i nacionalnom pregaocu koji je položio čak i svoj život ugradivši ga u temelje jedne divne građevine, srpsko-slovačkog prijateljstva. To prijateljstvo ima veoma duboke istorijske korene ali se materijalizuje u današnjem vremenu na kvalitativno drugačiji način, kada nije potrebno polagati živote ali svi mi koji se bavimo razvojem tih naših bilateralnih odnosa ulažemo veliki trud kako bismo te odnose i naše bratstvo razvijali u sadašnjem vremenu. Malo je država u Evropi sa kojim Republika Srbija ima tako intenzivno prijateljstvo i svestranu saradnju kao što je to slučaj sa Slovačkom Republikom. Vežu nas duboke istorijske veze i snažno prijateljstvo naša dva naroda ali to što na istovetan način posmatramo međunarodno javno pravo. Nama je veoma dragoceno podrška koji nam Slovačka Republika pruža u pogledu zaštite teritorijalne celovitosti i suvereniteta Republike Srbije, a naša saradnja se svakako odvija i iz svake godine u godinu intenzivira i na polju investicija i povećanja trgovinske razmene.”\nFedor Rosoha ambasador Republike Slovačke u Beogradu i Nemanja Starović državni sekretar u Ministarstvu spoljnih poslova Republike Srbije zajedno su otkrili spomenik Adolfu Svatopluku Osvaldu. U oslobodilačkim ratovima koje su Srbi vodili protiv Turske, od 1876. do 1878. godine, pored ostalih, učestvovali su i dobrovoljci iz današnje Republike Slovačke. Među njima se, sa posebnim pijetetom, sećamo dvojice slovačkih pesnika – Josif Bohuslav Bela je poginuo u borbama kod Aleksinca, a Adolf Svatopluk Osvald je svoj život, za srpsku slobodu, dao na Drini, kod Sremske Rače.\nAmbasador Slovačke u Srbiji Fedor Rosoha istakao je da mu je izuzetno drago što prisustvuje svečanom otkrivanju spomenika svom zemljaku, književniku, novinaru, na mestu gde je kao dobrovoljac boreći se za slobodu poginuo 1876. godine.\n„Sudbina je odredila da mu večna kuća bude ovde, u Sremskoj Rači, daleko od njegove rodne Banske Bistrice. Zahvaljujući idejnom tvorcu i inicijatoru ove akcije dr Nebojši Kuzmanoviću, ali istovremeno i nesebičnoj podršci Grada Sremske Mitrovice, plemenita misija Adolfa Svatopluka Osvalda biće otrgnuta od zaborava vremena. Isprepletenost naših naroda i u najtežim trenucima treba da bude naš ideal, naša misija da svojim angažovanjem, ali i ličnim primerom ojačavamo i produbljujemo ovaj bratski plamen koji nas vekovima spaja”, rekao je ambasador Rosoha.\nLokalna samouprava Grada Sremska Mitrovica podržava sve važne događaje, tim povodom okupljenima se obratila gradonačelnica Sremske Mitrovice Svetlana Milovanović istakavši da će ovaj spomenik biti jedna metafora, simbol srpsko-slovačkog prijateljstva i bratimljenja dve države.\n„Ljudski rod sklon je zaboravu onih koji su za njega učinili nešto značajno, istorija puna slave ponekad je nepotpuna i sećanje čovečanstva često je selektivno, to je nepravda koju smo kao rod umeli da počinjemo, za šta smo najčešće krivili vreme. Velika dela žive u vremenu dok žive u našem sećanju, danas je trenutak da ispravimo jednu takvu nepravdu prema izuzetnoj ličnosti koja je za nas dala svoj mlad život, bio je to Adolf Svatopluk Osvald koji je poživeo tek 37 godina, a svoj život položio za slobodu srpskog naroda. Devetenaesti vek odneo je mnoge snažne i velike ljude u borbama sa raznim neprijateljima i možda ovo ne bi bilo ništa novo ali Osvald je bio Slovak koji se borio sa srpskom sabraćam protiv mnogo jačeg i brojneg neprijatelja, za našu slobodu položio je svoj izuzetan život, a bio je poeta, novinar, prevodilac i u punom životom naboju. Dao je svoj život u bici kod Sremske Rače, one stare Rače koja je još uvek u sećanju mnogih koju je Sava plovila. Sremska Rača je nekako uvek nastajala usamljena, gotovo fizički odsečena kao ostrvo u sred sremske ravnice, kad je Kraljevina Jugoslavija pravila nasip na Savi, Rača opet ostaje unutar tog nasipa, pa posle stravične poplave 1932. godine Rača biva premeštena ovde gde se sada nalazi. Kada su devedesetih napravljene nove granice Rača ostaje u graničnoj zoni i svako putovanje stanovnicima Rače podrazumeva prolazak kroz granični prelaz iz svoje zemlje u svoju zemlju. Na putu smo da rešimo i taj problem novi auto-put i novi velelepni most znači i novi granični prelaz i naši stanovnici će konačno neometano moći da putuju kroz svoju zemlju. Prošlo je 145 godina od bitke kod Rače, zato treba da ispravimo grešku koja je počinjena prema Osvaldu, ova bista će da nas ponosno podseća da je jedan mlad čovek koji je pripadao drugom narodu delio sa nama ideju slobode i za nju položio život. Njegovo delo je simbol koji nekoliko vekova ujedinjuje Slovake i Srbe, skoro 500 godina Slovaci i Srbi žive na prostoru između Sava i Tantri”, dodala je gradonačelnica Milovanović.\nBiskup Slovačke evangeličke crkve u Srbiji Jaroslav Javornik zahvalio se dr Nebojši Kuzmanoviću predsedniku Odbora za podizanje spomenika i Gradu Sremska Mitrovica za sve što su uradili i zbog toga što su obelodanili istraživačkim radom ovu priču koja je veoma značajna za Slovake.\n„Današnji događa je posebno značajan za nas Slovake zato što je to Slovak koji je svoj život položio i dao na taj oltar slobode, za slobodu u stvari za pravdu za sve kvalitetne stvari koje i dan danas mi cenimo. Radujem se zbog toga i što nam je dao mogućnost da možemo na tim osnovama dalje da gradimo nove odnose između Slovaka i Srba, posebno što smo mi ovde u Srbiji slovačka zajednica koja živi ovde 300 godina ali nama je Srbija naša zemlja, naša država. Baš zbog toga cenimo što možemo na osnovu ovoga događaja da gradimo dalje odnose i sa Slovačkom Republikom koja je država naših predaka”, rekao je biskup Javornik.\nDr Branislav Kulik predsednik Matice Slovačke u Srbiji kaže da oni veoma pozdravljaju ovaj događaj i postavljnje ovog spomenika, i dalje podržavaju rad Arhiva Vojvodine i Udruženja srpsko-slovačkog prijateljstva koji rade na pokazivanju istorijskih veza između dva naroda.\nKako je dodao Kulik: „Slovaci, mi koji živimo ovde u Srbiji ali i Slovaci uopšte, zajedno sa Srbima da li iz Srbije ili iz regiona i celog sveta, imamo jake istorijske veze koje idu duboko milenijumima, naravno i u sadašnjosti smo vezani imamo istu politiku i isti smer kojim želimo da naša društva napreduju. Danas možemo da pokažemo naše zajedništvo, možemo da pokažemo koliko jedni druge cenimo, ne samo što se tiče oblasti kulture, nego uopšte istorijski, politički i u svim drugim oblastima života. Ovim spomenikom pokazujemo čast svim palim borcima koji su ratovali na strani jedne ili druge države, jednog ili drugog naroda da bi se izvojevala sloboda za koju smo i dan danas zahvalni. Imati slobodu i živeti slobodno u svojoj državi koju smo sami izabrali nije bilo nešto što što se moglo pretpostaviti nego je nešto za šta je trebalo ratovati, boriti se i nešto što mi danas zahvaljujući palim borcima i imamo.”\nAktivnosti Udruženja Srba u Slovačkoj i predsednika tog društva Stanoja Ribiča su veome široka, kako kaše, u samoj Slovačkoj su postavili tri spomenika Jovanu Jovanoviću Zmaju, Dositeju Obradoviću modri i Nikoli Tesli u zgradi radija u Bratislavi.\n„Srpsko-slovačke veze se vide i na Udruženju srpsko-slovačkih odnosa koje je formirano u Novom Sadu i trudimo se da na neki način edukujemo ili da obaveštavamo ljude o istoriji koja je zaboravljena i o ljudima koji su nekada napisali tu istoriju, da im pokažemo šta su Slovaci doneli Srbiji i šta su Srbi doneli Slovačkoj”, dodao je Stanoja Ribič.\nPostavljanjem memorijala Adolfu Svatopluku Osvaldu, velikom slavjanofilu i srbofilu, koji je svoj život uzidao u temelje srpske državnosti i upisao ga u memoriju srpsko-slovačkog bratstva, dobio je počast koju zaslužuje. Adolf Svatopluk Osvald spojio je pesništvo i slobodarski duh i svoj život upisao u memoriju srpsko – slovačkog bratstva.\nRusko-turski ratovi, kao i nacionalni oslobodilački pokret i ratovi koje su Srbi vodili protiv Turaka tokom sedamdesetih godina devetnaestog veka, predstavljali su značajnu temu onovremene slovačke literature, a pre svega pesništva.\nU umetničkom delu programa nastupio je Miodrag Miša Blizanac i izveo pesmu „Srpska zastava” autora Svetozara Miletića, u aranžmanu Kornelija Stankovića.\nTekst slovačkog književnika Adolfa Svatopluka Osvalda kojem je postavljen spomenik, recitovala je Ana Asud iz Kisača.


Izbori za savjete mjesnih zajednica: Ističe rok za predaju kandidatskih listi - mojKontakt portal - Radio Televizija Kontakt\nGradska izborna komisija Banja Luka podsjeća ovlaštene/zainteresovane predlagače da rok za predaju kandidatskih listi za učešće na izborima za savjete mjesnih zajednica ističe u subotu, 05. februara 2022. godine, u 16.00 sati.\nKako bi omogućili predlagačima da blagovremeno predaju kandidatske liste, Gradska izborna komisija Banja Luka obavještava predlagače da će, u subotu 05. februara 2022. godine, od 08.00 do 16.00 sati, biti otvoreno sjedište GIK-a koje je smješteno u zgradi Gradske uprave – kancelarija 702, ulaz iz Ulice Veselina Masleše (Gospodske ulice).\nIz Gradske izborne komisije podsjećaju da listu mogu predložiti političke stranke koje imaju svoj organizacioni oblik na području grada Banje Luke, udruženja građana koja su, kao pravna lica, registrovana u Banjoj Luci, kao i grupe građana koje prikupljanjem potpisa podrške mogu predložiti listu.\nPodsjećamo, 20. februara biće održani izbori za nove članove savjeta mjesnih zajednica na području grada.\nToga dana Banjalučani će u periodu od 09.00 do 17.00 časova birati svoje predstavnike u mjesnim zajednicama, na mandat od četiri godine.\nSamo najhrabriji dolaze do vrha (VIDEO)


Sportski savez Pančevo - Počeo drugi ciklus projekta “Ja plivam a ti”\nPočeo drugi ciklus projekta “Ja plivam a ti”\nDana 04.03.2019 godine, počeo je drugi ciklus obuke plivanja pod sloganom “Ja plivam a ti” u organizaciji Sportskog saveza Pančevo.\nOvaj deo projekta će se realizovati tokom marta, aprila i maja meseca 2019. godine.\nUključeno je svih 19 škola (10 gradskih i 9 škola iz naseljenih mesta) sa ukupno 1.146 učenika. Obuka neplivača je počela 1978. godine u plastičnom bazenu koji se nalazio ispod tribina u Hali sportova ”Strelište” sa skromnim kapacitetom. Otvaranjem zatvorenog bazena uslovi su se poboljšali tako da su sve škole mogle da se uključe u program obuke neplivača koji je bio sastavni deo Nastavnog plana i programa u školama i podrazumevao je uklapanje i prilagođavanje terminima i rasporeda prevoza.\nPored Sportskog saveza Pančevo koji organizuje-koordinira projektom, učestvuju još i grad Pančevo koji finansira projekat, JKP “Mladost” koji daje Gradski bazen na korišćenje, vaterpolo-triatlon-plivački klub daju instruktore koji realizuju program, ATP Pančevo koji obavlja prevoz dece i škole sa učiteljima i učiteljicama koji dovode i vraćaju decu u školu.\nNa kraju, poslednjeg dana, organizuje se polaganje koje podrazumeva samostalno preplivavanje bazena uz srdačno bodrenje članova porodica, nakon čega se dodeljuju diplome i bedževi za učešće i uspomenu. Deca koja imaju afiniteta, želju i motiv, mogu da se uključe u školu plivanja i nastave sa poboljšanjem svojih sposonosti i zaveslajima ka sportskim rezultatima i rekordima.


Teslasuit VR rukavice će omogućiti da osetite virtuelne predmete - ITNetwork\nHome DIGITALIJE\tTeslasuit VR rukavice će omogućiti da osetite virtuelne predmete\nKompanija Teslasuit koja je poznata po svom odelu za haptički odziv na celo telo, sada je predstavila rukavicu koja će omogućiti korisnicima da osete virtualne teksture i prikupljaju biometrijske podatke.\nUređaj je nazvan Teslasuit glove, a namenjena je profesionalnim primenama poput različitih obuka i medicinske rehabilitacije. Rukavica kombinuje više različitih tehnologija kako bi se istovremeno kreirao utisak dodirivanja i držanja predmeta, beleženja pokreta ruku korisnika, praćenja pulsa i drugih biometrijskih podataka. Pored toga rukavice će moći da se povezuju sa njihovim odelom kako bi se mogli snimati pokreti celog tela.\nNiz od devet elektroda na svakom prstu stvara osećaj dodira nepostojeće površine, dok plastični egzoskelet stvara otpor i vibraciju za simulaciju interakcije sa čvrstim predmetima. Pored toga, rukavice hvataju pokret zgloba i prstiju korisnika, a biće predstavljene na CES sajmu, dok je cilj isporuke druga polovina 2020. godine.\nTeslasuit VR rukavice će omogućiti da osetite virtuelne predmete was last modified: 9 jula, 2021 by ITN Team


Fortis Vita | Dom za odrasla i stara lica\nDom za smeštaj odraslih i starijih Fortis Vita\nTreće doba je samo po sebi prepuno izazova. Prema izveštaju Poverenika za zaštitu ravnopravnosti, više od polovine starijih osoba u Srbiji se oseća diskriminisano ili zapostavljeno.\nBilo da su to hronične bolesti, usamljenost, manjak interakcije, nedostatak vremena članova porodice zbog izazova modernog doba, razlozi su mnogobrojni i često nisu pojedinačni. Trenutna pandemija samo je doprinela pogoršavanju situacije starijih osoba.\nDoma za smeštaj odraslih “Fortis Vita” od 2016. godine postoji na adresi Prizrenska 9A i omogućava svojim korisnicima preko potrebnu i raznovrsnu pomoć u rešavanju mnogobrojnih problema sa kojima se starije osobe susreću svakodnevno.\nProstrano dvorište je idealno za odmor i relaksaciju i omogućava dovoljno slobode korisnicima da protegnu noge bez osećaja skučenosti.


[es] - akses point stradao od kise iako nije kisnuo\n[es] :: Wireless :: akses point stradao od kise iako nije kisnuo\n[ Pregleda: 2101 | Odgovora: 20 ] > FB > Twit\nakses point stradao od kise iako nije kisnuo 19.06.2018. u 11:31 - pre 9 meseci\nRe: akses point stradao od kise iako nije kisnuo 21.06.2018. u 20:15 - pre 9 meseci\nRe: akses point stradao od kise iako nije kisnuo 22.06.2018. u 19:08 - pre 9 meseci\nRe: akses point stradao od kise iako nije kisnuo 22.06.2018. u 19:27 - pre 9 meseci\nRe: akses point stradao od kise iako nije kisnuo 22.06.2018. u 19:49 - pre 9 meseci\nRe: akses point stradao od kise iako nije kisnuo 22.06.2018. u 19:57 - pre 9 meseci\nRe: akses point stradao od kise iako nije kisnuo 22.06.2018. u 20:14 - pre 9 meseci\nRe: akses point stradao od kise iako nije kisnuo 22.06.2018. u 20:25 - pre 9 meseci\ncolBLYU.jpg - 238.56k\nRe: akses point stradao od kise iako nije kisnuo 22.06.2018. u 20:42 - pre 9 meseci\nRe: akses point stradao od kise iako nije kisnuo 22.06.2018. u 20:47 - pre 9 meseci\nRe: akses point stradao od kise iako nije kisnuo 22.06.2018. u 20:58 - pre 9 meseci\nRe: akses point stradao od kise iako nije kisnuo 22.06.2018. u 20:59 - pre 9 meseci\nRe: akses point stradao od kise iako nije kisnuo 22.06.2018. u 21:01 - pre 9 meseci\nRe: akses point stradao od kise iako nije kisnuo 22.06.2018. u 21:17 - pre 9 meseci\nRe: akses point stradao od kise iako nije kisnuo 22.06.2018. u 21:24 - pre 9 meseci\nRe: akses point stradao od kise iako nije kisnuo 22.06.2018. u 21:26 - pre 9 meseci\nRe: akses point stradao od kise iako nije kisnuo 22.06.2018. u 21:29 - pre 9 meseci\nRe: akses point stradao od kise iako nije kisnuo 22.06.2018. u 21:37 - pre 9 meseci\nRe: akses point stradao od kise iako nije kisnuo 22.06.2018. u 21:38 - pre 9 meseci\nRe: akses point stradao od kise iako nije kisnuo 23.06.2018. u 13:00 - pre 9 meseci\n27.04.2010. Konverter baze iz Mysql u Access\n09.05.2010. Pomoc oko otvaranja porta na akses pointu\n08.03.2018. Ruer stradao od snega i kise ima li sansi ?